Tehničar grafičkog dizajna, četvrti stepen, vanredno školovanje\nTehničar grafičkog dizajna - četvrti stepen\nTehničar grafičkog dizajna - četvrti stepen - Audio verzija\nU okviru Obrazovnog centra Akademije Oxford je otvoren i smer tehničar grafičkog dizajna, a koji zainteresovanima omogućuje kvalifikaciju za zanimanje četvrtog stepena i to za ono koje se smatra jednim od najtraženijih u ovom trenutku na tržištu rada.\nPrimaran zadatak koji će ovaj stručnjak imati kada bude stekao adekvatne kvalifikacije, jeste da kreira vizuelni identitet određene kompanije, to jest da se postara da njen logotip bude kvalitetan, ali i da dizajnira sve što se smatra vizuelnim identitetom. Podrazumeva se da on radi na računaru, pa je samim tim i vrlo važno da njegovo znanje u toj oblasti bude na visokom nivou, a primarno da bude fokusiran na rad u specijalizovanim programima vezanim za oblast grafičkog dizajna.\nKada bude stekao diplomu, za koju moramo istaći da je u istom rangu sa diplomama koje izdaju ostale dizajnerske škole, to jest one koje organizuju školovanje za obrazovni profil tehničar grafičkog dizajna, on ima mogućnost da se zaposli u različitim kompanijama ili elektronskim medijima, ali isto tako i u štamparijama, te na mnogim drugim mestima, a uz to može i da nastavi školovanje. Najčešće se osobe koje postaju vlasnici ove diplome, to jest koje se zvanično kvalifikuju za pomenuto zanimanje, odlučuju da posluju samostalno, to jest da kreiraju vizuelni identitet firmama i generalno nude grafička rešenja za različite stvari pojedinačnim klijentima, a koje će samostalno nalaziti. Svaki kvalifikovani tehničar grafičkog dizajna će, naravno u skladu sa svojim potrebama i afinitetima da se odluči koja od ponuđenih varijanti mu najviše odgovara, ali treba da bude sasvim siguran da će posao prilično brzo po sticanju diplome i da nađe, budući da je u pitanju jedno od najperspektivnijih zanimanja današnjice.\nSem mogućnosti da redovno prate nastavu u četvorogodišnjem trajanju, a kada se sprovodi edukacija u skladu sa odredbama nastavnog plana koji je iznet od strane Ministarstva prosvete, nauke i tehnološkog razvoja naše zemlje, zainteresovanima se nudi mogućnost da izvrše i dokvalifikaciju za pomenuto zanimanje. Takođe je u ponudi i mogućnost vanrednog pohađanja nastave, ali i prekvalifikacija, a koja se primenjuje u situaciji kada kandidat već ima u posedu diplomu za neko zanimanje četvrtog stepena, ali sada žele da stekne kvalifikacije i za konkretno zanimanje.\nDa bi pojedinac bio u mogućnosti da se po završetku školovanja zaista bavi ovim poslom i to na najkvalitetniji mogući način, predviđeno je da se praktična nastava sprovodi u toku svake školske godine. A pored toga, primetno je da su više zastupljeni stručni predmeti nego oni opšti, tako da učenici imaju mogućnost da se upoznaju sa svim zadacima i obavezama, a koje navedeno zanimanje podrazumeva.\nU toku prve dve godine se izučavaju stručni predmeti tehničko crtanje sa nacrtnom geometrijom i pismo, a zastupljeni su i predmeti osnovi grafičke tehnike, oblikovanje grafičkih proizvoda i istorija umetnosti sa teorijom forme, a koji se inače nalaze u programu i za drugu i treću godinu školovanja, mada je predmet oblikovanje grafičkih proizvoda jedini koji je zastupljen i u završnoj godini.\nDobro je naglasiti i to da se predmet fotografija izučava u toku druge godine, a u završnoj godini učenici dobijaju predmet estetika, zatim preduzetništvo u grafičkoj industriji i umetnost i vizuelno opažanje.\nOpšti predmeti su, naravno zastupljeni tokom školovanja za obrazovni profil tehničar grafičkog dizajna, a primarno srpski jezik i književnost, zatim fizičko vaspitanje, te matematika i strani jezik, a koji su prema nastavnom programu predviđeni za sve četiri godine školovanja. U toku prve godine, učenici imaju i opšti predmet hemija, kao i računarstvo i informatika, dok u toku treće godine izučavaju predmet psihologija.\nNapominjemo da pored svih opštih i stručnih predmeta, svaki učenik ima obavezu da pohađa i jedan izborni, a neophodno je da se on samostalno opredeli između predmeta verska nastava i građansko vaspitanje.\nBudući da Obrazovni centar Akademije Oxford organizuje kako redovnu, tako i vanrednu nastavu za obrazovni profil tehničar grafičkog dizajna, ali i da zainteresovanima nudi mogućnost dokvalifikacije i prekvalifikacije, to su sve informacije o navedenim tipovima edukacije tokom cele godine dostupne pojedinačnim kandidatima u gradovima u kojima ova institucija ima svoja predstavništva.\nTehničar grafičkog dizajna - spisak predmeta po godinama:\nSpisak gradova za zanimanje - tehničar grafičkog dizajna


Evropski parlament usvojio Rezoluciju o Srebrenici – Zvornik Danas\nNaslovna/izbor urednika/Evropski parlament usvojio Rezoluciju o Srebrenici\nEvropski parlament danas je usvojio rezoluciju kojom je „oštro osudio“ „genocid u Srebrenici od 11. jula 1995. godine“ i napomenuo da „takvi užasni zločini ne smiju više nikada da se ponove“.\n„Poslanici su izrazili žaljenje zbog toga što Savjet bezbjednosti UN nije usvojio rezoluciju o genocidu i pozvali na ubrzavanje krivičnog procesuiranja ratnih zločina na međunarodnom i domaćem nivou“, saopšteno je iz ove institucije.\nPoslanici Evropskog parlamenta odali su počast žrtvama masakra i svih zločina počinjenih u ratovima u bivšoj Jugoslaviji. Oni su izrazili solidarnost sa njihovim porodicama.\nU rezoluciji se odbacuje „bilo kakvo negiranje ili pogrešno tumačenje genocida“ i navodi da 20. godišnjica treba da bude „novi podsjetnik na opasnost ekstremnih oblika nacionalizma i netolerancije u društvu, što dodatno pogoršava ratni okvir“.\nPoslanici su naglasili da su regionalna saradnja i proces evropskih integracija „najbolji način da se promoviše pomirenje i prevaziđu mržnja i podjele“.\nU rezoluciji je upućen poziv Haškom tribunalu da bez odlaganja ubrza i privede kraju suđenja i žalbene procese.\nPoslanici su pozvali političke predstavnike u BiH da „uvaže prošlost“ i „uspješno sarađuju u pravcu bolje budućnosti“. Takođe su pozdravili odluku Savjeta ministara BiH da jednoglasno proglasi 11. jul danom žalosti u BiH.\nA. Budući da se 11. jula 2015. obilježava 20. godišnjica genocida i etničkog čišćenja koji su se tokom rata u Bosni dogodili u Srebrenici i u okolini Srebrenice, što bi nas iznova trebalo podsjetiti na opasnosti ekstremnih oblika nacionalizma i netolerancije u društvu, koji su se dodatno pogoršali u okviru rata;\nB. Budući da su 11. jula 1995. bosanski grad Srebrenicu, koji je Savjeta bezbjednosti UN u svojoj Rezoluciji br. 819 od 16. aprila 1993. proglasilo zaštićenom zonom, osvojile snage bosanskih Srba predvođene generalom Ratkom Mladićem pod zapovjedništvom tadašnjeg predsjednika Republike Srpske Radovana Karadžića;\nNovo pravilo na putevima: Zimska oprema obavezna 15 dana ranije


Pevačica Aleksandra Prijović porodila se danas u Beogradu i na svet donela sina.\nAleksandra Prijović i Filip Živojinović postali su danas roditelji dečaka, kome su još pre nekoliko meseci odlučili da daju ime Aleksandar.\nPorođaj je protekao u najboljem redu, a mama i beba se osećaju odlično. Porodica Živojinović uveliko prima čestitke povodom rođenja naslednika.\nVIDEO: Aleksandra Prijović o imenu za sina


Stefanović: Vučić dao Nikoliću korektnu ponudu | Skandalozno\nNebojša STEFANOVIĆ: Vučić je dao Nikoliću korektnu ponudu i preko toga neće ići\nFunkcioner Srpske napredne stranke (SNS) Nebojša Stefanović izjavio je danas da je predsednik SNS-a Aleksandar Vučić, povodom izbora kandidata te stranke za predsednika Srbije, dao korektnu ponudu aktuelnom predsedniku države Tomislavu Nikoliću i da preko toga neće ići.\n“Aleksandar Vučić neće da trguje, uvek je ljudima davao više nego što imaju potrebe i zaslužuju, tako je i sada. On hoće da razgovara i to je politika koju vodi i koja je dobra za Srbiju”, kazao je Stefanović za televiziju Prva.\n“Ova poslednji potez učvrstio je poverenje u Aleksandra Vučića. Uz svog predsednika je stalo 185 odbora, svih 17 opštinskih odbora u Beogradu. Politika je mnogo više od matematike, morate imati poverenje građana”, rekao je Stefanović.\nKako je ocenio, najava aktuelnog predsednika Srbije da će se kandidovati za još jedan mandat i pored podrške Predsedništva SNS-a kandidaturi Vučića, predstavlja “iznenađenje za građane Srbije”.\n“Razgovarao sam sa premijerom Aleksandrom Vučićem danas i sinoć. Dogodio se politički cunami podrške Vučiću, ljudi su u redovima došli da ga podrže osećajući da se sve okrenulo protiv njega”, kazao je Stefanović.\nOn je najavio da će Glavni odbor SNS-a na sutrašnjoj sednici u centru Sava izabrati kandidata te stranke za predsednika Srbije. “Po raspoloženju ogromnog broja članova Glavnog odbora, to može biti samo Aleksandar Vučić”, kazao je Stefanović.\nOn je dodao da je Vučiću kazao kako članovi stranke očekuju da im se aktuelni premijer obrati na sutrašnjoj sednici Glavnog odbora.\nBudite prvi sa komentarom na članku "Nebojša STEFANOVIĆ: Vučić je dao Nikoliću korektnu ponudu i preko toga neće ići"


20.09.2016 u 21:53\nSiniša Mali: „Beograd na vodi” je projekat promene\n„Ugovor za projekat ’Beograd na vodi’ je najbolji mogući i za grad Beograd i za Republiku Srbiju, jer se decenijama unazad pričalo o aktiviranju Savske promenade i Savskog amfiteatra, a niko nikada ništa nije uspevao da uradi, jer nije bilo investitora. Ljudi danas vide promene i to je važno jer je upravo „Beograd na vodi” projekat promene”, kazao je gradonačelnik Beograda Siniša Mali za emisiju „Insajder”, navodi se u saopštenju Beoinfa. Gradonačelnik je istakao da ovaj projekat predstavlja najveću investiciju u Srbiji u poslednjih nekoliko godina. „Kada smo potpisivali ugovor 2013. godine bilo je kritika da su to pusti snovi, a ljudi su se pitali da li će se to uopšte desiti. Vi sada kada prošetate promenadom vidite izgradnju nekoliko objekata, a sve to gradi domaća\n10.09.2016 u 10:12\nBeograd dobija Centar za upravljanje saobraćajem\nTEHERAN - Gradonačelnik Beograda Siniša Mali počeo je zvaničnu posetu Teheranu razgovorom sa predsednikom Skupštine grada Mehdi Čamranom o saradnji dva grada u oblasti infrastrukture, saobraćaja, kulture i obrazovanja. Mali i Čamran su se saglasili da su odnosi Irana i Srbije dobri, ali da postoji mnogo prostora za još bolju saradnju u budućnosti, kao i nebrojne mogućnosti za razmenu iskustava i zajedničke projekte dva grada, te da su infrasktruktura, turizam i kultura samo neke od oblasti u kojima dva grada mogu bliže sarađivati. Gradonačelnik Beograda je naveo da veruje da će sledeće godine biti izgrađeni parkovi prijateljstva Beograda i Teherana u oba grada, te da će uskoro mladi umetnici iz glavnog grada Irana izlagati svoja dela i u Beogradu. Mali je naveo i da se nada da će više\n02.08.2016 u 20:43\nAmbasador Norveške počasni građanin Beograda\nGradonačelnik Siniša Mali sastao se sa ambasadorom Kraljevine Norveške u Srbiji Arneom Sanesom Bjernstadom u Starom dvoru. Istakao je da grad želi da se oduži ambasadoru na velikoj pomoći koju je Kraljevina Norveška pružila Beogradu i Srbiji posle poplava u maju 2014. godine. Zato će, na inicijativu premijera Srbije Aleksandra Vučića, Arne Sanes Bjernstad na sednici Skupštine grada u septembru biti predložen za počasnog građanina Beograda, posle čega će mu na svečanoj sednici Skupštine grada biti i uručena Povelja počasnog građanina. Ambasador Bjernstad je sa zadovoljstvom prihvatio predlog gradonačelnika i istakao da mu je čast da ponese to priznanje. Siniša Mali rekao je da Srbija i Norveška imaju tradicionalno prijateljske odnose, koji će sada biti i dodatno učvršćeni, kao i\n09.06.2016 u 22:18\nVučić Malom: Polako Mali, nema streljanja\n28.05.2016 u 12:01\nMali i Skot o novim investicijama i projektima u Beogradu\nGradonačelnik Beograda Siniša Mali razgovarao je danas u Starom dvoru sa ambasadorom SAD Kajlom Skotom o privlačenju stranih investicija i o velikim projektima Grada Beograda. Američki ambasador je rekao da se u Beogradu vidi dinamičan rast i razvoj, i pohvalio Grad što je sredio finansijsku situaciju i što sprovodi velike projekte. Skot je primetio da je grad veoma proaktivan i da nastoji da privuče strane investitore, navodi se u saopstenju Službe za informisanje Grada Beograda. Mali je istakao da su Gradu Beogradu veoma važne američke kompanije, i da zato Grad nastoji da pruži dobre uslove stranim investitorima. On je rekao da je jedan od ciljeva čelnika grada povećanje zaposlenosti, a dolazak tih kompanija upravo to i omogućava. U tom smislu je dobar primer američka\n25.05.2016 u 20:38\nMali predstavio BG na vodi delegaciji poslovnih žena Dubaija\nGradonačelnik Beograda Siniša Mali sastao se u zgradi Beogradske zadruge sa delegacijom Saveta poslovnih žena iz Dubaija, koja po prvi put boravi u Srbiji. Na čelu Delegacije je Raža al Gurg, koja je po Forbsovoj listi jedna od najuticajnijih žena na Bliskom istoku. Gradonačelnik je gošćama iz Ujedinjenih Arapskih Emirata predstavio projekat Beograd na vodi i istakao da će ovaj projekat potpuno promeniti lice Beograda i od njega napraviti svetsku metropolu. Govoreći o projektu, Siniša Mali je istakao da je nedavno započeta gradnja kule Beograd, najveće zgrade u ovom delu Evrope, kao i da svi radovi teku po planu, saopšteno je iz Službe za informisanje Grada Beograda. Osim toga, uveliko teku radovi na izgradnji prve dve stambene kule, od kojih bi prva trebalo da bude završena do


N1 - Veselinović: Protesti ušli u novu fazu, sledi intenziviranje - Pokret za preokret\nJedan od osnivača Saveza za Srbiju (SzS) Janko Veselinović izjavio je da su protesti „Jedan od pet miliona“, održani prošlog vikenda pokazali da vlast „nema odgovor na jedinstvo naroda i opozicije“.\nKako se navodi u saopštenju SzS-a, Veselinović je, nakon sastanka sa političkim organizacijama koje su potpisale „Sporazum sa narodom“, rekao da je Srbija nakon događaja od prethodnog vikenda ušla u novu fazu protesta, kao i da su potpisnice Sporazuma podržale „intenziviranje protesta širom Srbije“.\nVeselinović je naveo i da su uslovi za održavanje „fer i poštenih izbora“ davno isporučeni režimu, ali da on odbija da odgovori na njih.\n„U cilju ostanka na vlasti, ovaj režim se više ne koristi samo lažima i medijskim manipulacijama, već je Aleksandar Vučić odlučio da svoju poziciju brani silom. Dokaz za to su kordoni policije i žandarmerije koje su lažni doktor Nebojša Stefanović i njegov gazda izveli pred demonstrante“ , kazao je Veselinović.\nOn je, kako se navodi u saopštenju, naveo da su potpisnici Sporazuma sa narodom dogovorili dalje korake i da će tome pristupiti „odgovorno“ sa ciljem promene sistema koji „ignoriše“ građane i „obesmišljava“ institucije.\nVeselinović nakon sastanka potpisnika „Sporazuma sa narodom“: Podrška intenziviranju protesta širom Srbije


Laguna - Bukmarker - Priča o Milanu Mladenoviću i njegovom bogatom umetničkom nasleđu predstavljena u Novom Sadu - Knjige o kojima se priča\nPriča o Milanu Mladenoviću i njegovom bogatom umetničkom nasleđu predstavljena u Novom Sadu\nNajizražajniji portret jednog rok umetnika u domaćoj publicistici, portret Milana Mladenovića, oslikan je u knjizi „Mesto u mećavi“ autora Aleksandra Žikića. Promocija ove izuzetne knjige održana je u utorak, 3. februara na Tribini mladih Kulturnog centra Novog Sada.\nO knjizi i jedinstvenom rok umetniku govorili su novinar Goran Tarlać, nekadašnji muzički urednik radija Novi Sad Vitomir Simurdić i producent Milan Berar.\nUz posebno odabrane autorske fotografije Nebojše Babića, u knjizi „Mesto u mećavi“, predstavljena je istinita priča o rok legendi Milanu Mladenoviću. Kako autor kaže, priča u knjizi je potresna, ali lišena patetike jer nije želeo da privatne živote, kako Milanov tako i ostalih članova benda, unosi u delo. U knjizi je opisana i atmosfera u kojoj su nastajale neobično značajne pesme, potkrepljena autetničnim svedočanstvima.\n„Knjiga je napisana pre 15 godina, tada je, takođe, rasprodata u rekordnom roku, ali nije doštampavana. Nisam sumnjao da će za nju biti interesovanja, zbog teme i značaja koji je Mladenović zauzimao u našoj kulturi. Uspomene koje je ostavio treba da žive dugo, i nove generacije treba da obogate priču o njemu. Delo ne govori o mitu ili legendi grupe Ekatarina Velika, već o istinitoj priči o Milanu, bez ikakvih špekulacija i unošenja suvišnih detalja, posebno ne o njegovoj intimi i prvatnosti “, rekao je Žikić.\nMladenovićev značaj za srpsku i jugoslovensku rok scenu ne može se preceniti, kao što se ne može preceniti ni njegov udeo u životima svih onih koji su ga poznavali. Producent Milan Berar proveo je mnogo godina radeći sa ovim umetnikom pa je na promociji ispričao i kako su se upoznali, ali i kako su se rastali. Provodeći vreme sa njim i sam je uvideo kakav je talenat Mladenović imao, pa je, prisećajući se nekih događaja, Berar u jednom trenutku i zaplakao.\nMilan Mladenović, zajedno sa kompletnom postavom Ekatarine Velike, otišao je sa scene i sa ovog sveta prerano, ostavljajući za sobom retku vrstu nasleđa koje se zasniva koliko na osobenosti umetničkog izraza toliko i na etičkoj nepotkupljenosti stvaraoca. Novinar Goran Tarlać rekao je da je ova knjiga napisana po meri njegovog karaktera.\n„Aleksandar Žikić je čovek koji je kompetentan da napiše ovakvu knjigu. Retka su dela o rokenrol muzičarima u kojima se može naći lepo, čestito, plemenito, dobro i prijatno. Zbog izvesne mračne prirode rokenrola, takve reči uglavnom nisu svojstvene ovakvim knjigama. Veoma cenim što je knjiga lišena svih privatnih detalja i „glamura“ koji su okruživali Milana Mladenovića i grupu EKV, jer ti detalji neće promeniti ono što traje i nakon 20 godina“, rekao je Tarlać.\nNa promociji knjige, osim posetilaca koji poštuju sve ono što je ovaj umetnik ostavio iza sebe, bili su i rok novinar Bogomir Mijatović, ali i nekadašnji bubnjar Ekatarine Velike Ivan Fece Firči. Kao nekadašnji član grupe, Ivan Fece Firči ovu knjigu preporučuje svima onima koje interesuje jedno doba u kojem nastaje takozvani „novi talas“, a prema njegovim rečima, iako je Milana znao dobro, čitajući ovu knjigu saznao je i neke nove stvari.


Stoltenberg: Ukrajina da samostalno odluči o neutralnosti – Jedinstvena Bosna i Hercegovina\nObjavljeno\t 30. Marta 2022. od strane\thaler / Nema komentara na Stoltenberg: Ukrajina da samostalno odluči o neutralnosti\nGeneralni sekretar NATO-a Jens Stoltenberg pozvao je danas na uzdržanost u procjeni ishoda pregovora između ruske i ukrajinske delegacije u Istanbulu.\n“Budimo oprezni u procjeni nekih zauzetih stavova”, izjavio je Stoltenberg u intervjuu za francuski list “Mond”, komentarišući tako najavu Rusije da će drastično smanjiti vojne aktivnosti u oblasti oko Kijeva i Černigova.\nStoltenberg smatra da je Ruska Federacija potcijenila mogućnosti ukrajinskog otpora i da je precijenila sopstvene snage, navodi RIA Novosti.\nStoltenberg je rekao i da Ukrajina mora samostalno da odluči da li će postati kandidat za članstvo u Alijansi ili će se pridržavati neutralnog statusa.\n“Poštujemo sve odluke suverenog i nezavisnog naroda, bez obzira da li predlaže svoju kandidaturu za članstvo ili ne. Ukrajina takođe mora da odluči o svom eventualnom neutralnom statusu. Ali napominjem da još ne govorimo o odluci, već o namjeri”, rekao je Stoltenberg u intervjuu za francuski list.\nUkrajinski predsjednik Volodimir Zelenski je ranije izjavio da je došlo vrijeme da se prizna da Ukrajina neće postati članica NATO-a.


Reka čeka Šapčane - Društvo - Dnevni list Danas\nPočetna » Društvo » Reka čeka Šapčane\nOtvorena kupališna sezona na Savi, uslovi na plaži dobri\nReka čeka Šapčane\nZvanično kupališna sezona na plaži Stari grad počinje treće sedmice u junu.\n1Piše: D. Eraković 21. juna 2018. 16.00\nPrethodno, počekom juna, bili su tropski dani, ali retki kupači nisu bili u prilici da koriste suncobrane, svlačionice i tuševe koji su postavljeni tek sa zvaničnim početkom kupališne sezone. Ujedno uspostavljeno je i dežurstvo spasilačke ekipe, kao i hitne pomoći, koji su tu od ujutro do 20 časova uveče.\nReka Sava kod plaže Stari grad najšira je u svome toku izvora do ušća, čak oko 600 metara, što je za ljubitelje plivanja izuzetna pogodnost. Poslednjih godina voda je pogodna za plivanje i ne prelazi drugu kategoriju zagađenosti, ali se preporučuje tuširanje po izlasku iz reke. Međutim, čak i u punoj sezoni na plažu ne dolazi veći broj Šapčana, do hiljadu, što je ipak malo u odnosu na broj stanovnika kao i na ranije sezone.\nPočetkom sedamdesetih godina ovde se okupljalo po nekoliko hiljada kupača, ali je izgradnjom obaloutvrde to znatno smanjeno. Poređenja radi, pre Drugog svetskog rata postojale su čak tri plaže, od kojih je jedna bila na suprotnoj, klenačkoj strani. Međutim, kasnije, gradske vlasti pomalo maćehinski su se ponašale prema plaži i obali Save, tako da je zatrpana rečica Kamičak koja se tu ulivala, a vrhunac je bila 1990. godina kada je nekadašnja zelena oaza, Dudara, pretvorena u gradsku deponiju.\nPosle NATO bombardovanja iseljena je kasarna na samoj obali, a desetak hektara umesto vojnog poligona uređeni su u fudbalske terene. Takođe, izgrađeni su i tereni za košarku, odbojku, kao i odbojku i rukomet na pesku, ali ni to nije bilo dovoljno za masovniji povratak kupača. Značajan iskorak bilo je organizovanje Šabačkog letnjeg festivala, gde je ponovo oživela stara tvrđava, a desetine hiljada posetilaca označile su veće interesovanje za boravak na obali reke. Pored plaže Stari grad Šapčanima je na raspolaganju Tabanovačka šljunkara, na osam kilometara od grada, sa čistom, prozirnom vodom u nedirnutom ambijentu prirode.\nNa bazenu aktivna škola plivanja\nOd pre tri godine počeo je sa radom i gradski bazen, na koga se čekalo čak deset godina. Ovde je aktivna škola plivanja, tako da je za ovo vreme oko tri hiljade mališana naučilo da pliva. Cilj gradske vlasti je da sva deca u Šapcu, pored igranja kola, znaju da plivaju i pecaju, upravo ono što nudi Sava. Doduše, na plaži Stari grad uglavnom su prisutni stariji građani.\nGrad Šabac, reka, sezona kupanja\nšabačko dete kaže:\n22. juna 2018. u 00.11\nIzgleda da novinar i Šapčani ne žive u istom gradu, mada bi svi voleli da je u Šapcu stanje kao u njegovim tekstovima.


15.06.2012., 16:47 #1\nEU traži: ukidanje srpskih institucija na KiM i sastanak sa Hašimom Tačijem\nEvropska unija, srbija, zahtevi, nova vlada\nNiko neće u vruću premijersku stolicu\nBEOGRAD - Uslovi!\nNovu vladu Srbije čeka težak posao kad je reč o rešavanju pitanja Kosova i nastavku evropskih integracija, saznaje Kurir u visokim diplomatskim krugovima u Briselu.\n- EU nije bitno ko će formirati vladu, već da li će ta vlada ispunjavati uslove vezane za Kosovo. Dve strane moraće do kraja godine da potpišu memorandum u kojem će Priština potvrditi da je Kosovo nezavisna država, a Beograd da nikad neće priznati KiM. Posle toga ustanoviće se vremenski okvir za konkretne korake - kaže diplomatski izvor Kurira iz Brisela i dodaje:\n- U tom slučaju Beograd bi dobio datum za početak pregovora o članstvu u EU.\nKonkretno, u naredne dve godine, na osnovu potpisanog memoranduma, Beograd će morati da ukine srpske institucija na Kosovu i Metohiji, pre svega sudstvo, dok prosveta i zdravstvo nisu sporni. Drugo, od nove vlade očekuje se da dozvoli otvaranje administrativne kancelarije kosovske vlade u Kosovskoj Mitrovici. I treće, u EU smatraju da novi premijer Srbije treba da se sretne i razgovara s premijerom Kosova Hašimom Tačijem.\n- Ukoliko nova vlada ispuni zacrtane ciljeve, procenjuje se da bi EU u narednih nekoliko godina donela 10-15 milijardi evra investicija u Srbiju - dodaje naš sagovornik.\nS druge strane, ako Beograd ne ispuni te uslove u naredne dve godine, zamrznuće se nastavak evropskih integracija Srbije čak i na deset godina.\nEkonomista Milan Kovačević kaže da je nastavak evropskih integracija šansa da se Srbija digne na noge.\n- To je jedini izlaz. Ne samo zbog sredstava iz fondova EU i mogućnosti dodatnog finansiranja pod povoljnijim uslovima, već i zbog niza reformi koje treba sprovesti kako bismo stvorili privlačniji ambijent za strana ulaganja - smatra Kovačević.\n15.06.2012., 16:50 #2\nOriginal postavio moj-forum\n♦ 15 milijardi evra stranih investicija[/COLOR][/B]\n15.06.2012., 17:17 #3\nDa vam prevedem zahteve na srpski\n15.06.2012., 17:19 #4\nNije li malo 15 milijardi?\n15.06.2012., 17:25 #5\na tek nas i kineza ihh\n15.06.2012., 17:37 #6\nŠTA ZNA NEUKA STRANKA, KAKO SE VRŠI PRIZNANJE STRANE DRŽAVE\nVec je otvorena tema o tome, proverite uvek ubuduce.\nPoslednja poruka: 15.06.2012., 21:44


Republika Srpska uvodi rezervni sastav policije - Svet - Dnevni list Danas\nPočetna » Svet » Republika Srpska uvodi rezervni sastav policije\n1Piše: Beta, FoNet 18. aprila 2019. 21.35 Izmenjeno: 22. aprila 2019. 04.03\nPredsednik Kluba poslanika “Zajedno za BiH” u parlamentu RS Edin Ramić odbacio je navode MUP-a RS da se rezervni sastav policije uvodi zbog problema s migrantima. On je upozorio da su predložene izmene zakona u suprotnosti sa Ustavom BiH, evropskim konvencijama o ljudskim pravima te Zakonom o krivičnom postupku BiH, u delu koji predviđa mogućnost „legendiranja“, odnosno skrivanja identiteta osoba koje se mogu koristiti kao informatori ili prikriveni istražioci. Najavio je mogućnost da zakon bude osporen.\nHrvatski član Predsedništva BiH Željko Komšić izjavio je da mogućnost uvođenja rezervnog sastava policije u RS „unosi uznemirenost među građanima i opasno destabilizuje ukupnu političku i bezbednosnu situaciju u državi“. On je ocenio da vlasti RS iz „krajnje sumnjivih pobuda uvećavaju broj naoružanih pripadnika policije, pravdajući to migrantskom krizom“.\n„Ustvari, tu se radi o izgovoru, jer je sam predsedavajući Predsedništva BiH Milorad Dodik pre samo par meseci pozivao Oružane snage BiH da izađu na granicu sa Srbijom zbog migrantske krize, čemu se sad oštro protivi“, rekao je Komšić. On je najavio da će Federacija BiH morati odgovoriti recipročnim merama, s na to da međunarodna zajednica ne reaguje adekvatno na uvećavanje broja naoružanih pripadnika policije RS.\n„Ovo se ne dešava nigde daleko, ovo se dešava stotinak metara vazdušnom linijom iznad glavnog grada. Ovo je jedan antidemokratski čin, pravi se policijska država u najgorem obliku“, rekao je Pećanac, prenosi klix.ba.\nOn je upozorio i da se rezervni sastav policije može okarakterisati i kao lična garda Milorada Dodika. Na pitanje kakve su intencije predstavnika vlasti u Republici Srpskoj, Vlade i poslanika u Skupštini Republike Srpske, Pećanac je odgovorio: „da se ozakoni diktatura u jednom delu Bosne i Hercegovine“.\n„Obrazloženje dosta toga govori. Formiranje rezervnog sastava se pravda migranatskom krizom, elementarnim nepogodama… Gde ste videli da neko s dugim cevima zaustavlja klizište ili poplave?“, zapitao se Pećanac.\n„Život jednog dela Bosne i Hercegovine žele staviti pod kontrolu zbog čega međunarodna zajednica i OHR treba da reaguju. Visoki predstavnik očigledno nije spreman i nije u mogućnosti da išta drugo uradi osim da šalje saopštenja“, rekao je Pećanac.\npolicija, republika srpska, Rezervni sastav\nFormira se rezervni sastav policije Republike Srpske\n18. aprila 2019. u 22.16\nObjavili ste samo komentare iz Federacije BIH mogli ste nekog sagovornika i iz Republike Srpske


Autorska kuća od bakra stvorena po meri danskog pisca\nOva kuća, ili bolje reći koliba specifična po tome što je u potpunosti prekrivena bakrom, postala je neka vrsta radnog i životnog prostora danskog pisca.\nDizajnirana tako da maksimalno iskoristi sve svoje prirodne prednosti, ova zgrada ima velika klizna staklena vrata koja uokviruju poglede u svim pravcima i omogućavaju širenje životnog prostora napolju. Ova, gotovo neprimetna tranzicija između unutrašnjosti i spoljašnjosti bila je od presudne važnosti za domaćina kome je okolni pejzaž poslužio kao neka vrsta inspiracije za rad.\nBakarni dom je inače sagrađen na već postojećim temeljima oronule zgrade koja je imala isti pravougaoni temelj, pa je tako nastavljeno u istom pravcu i zadržan je jednostavan raspored. U prizemlju se nalazi veliki studio koji je centralnim ognjištem i dimnjakom podeljen na dva dela. Kuhinja je tako ostala u ovom delu doma, dok su kupatilo i predsoblje smešteni na drugom kraju. Kuću čini još i maleno potkrovlje koje se može koristiti kao prostor za spavanje ili odlaganje nepotrebnih stvari.\nKuća je napravljena da u potpunosti zadovolji potrebe vlasnika kome je trebalo mesto za rad, razmišljanje i nadahnuće, pa su i materijali birani pažljivo kako bi se zgrada što više spojila sa okolnim pejzažom. Najizraženija je svakako crvenkasto-smeđa bakarna obloga koja će na kraju oksidirati do zelenog tona, a to će se vremenom savršeno slagati sa ostalim drvećem u okolini.\nPored bakra, građevinski materijal koji se pretežno sreće u okviru ovog doma jeste drvo, odnosno jelove daske koje ne samo da savršeno uokviruju unutrašnjost zgrade, već istovremeno pružaju i toplinu i dobru akustiku a služe i za stvaranje ugrađenog nameštaja i polica. Betonski pod je prošaran kamenjem kako bi se stvorila prirodnija estetika, i osmišljen je tako da se nastavlja na terasu pa tako deluje kao da su unutrašnji delovi kuće zapravo spojeni sa dvorištem nekakvim šumskim podom.\nIako je ova kućica označena kao prilično mali projekat, ona zapravo sadrži sve osobine koje su u poslednje vreme postale izuzetno važne, a naročito u uslovima svetske pandemije. Što je najvažnije, ona je svom domaćinu omogućila ne samo kreativan kancelarijski prostor, već i idealno mesto za relaksaciju i uživanje, kao i potpuno stapanje sa prirodom.


NKD: Nišlijama došla na naplatu kamata za aerodrom - juGmedia\nNi dve godine nakon ,,velikodušnog’’ poklona gradskih otaca Republici, pitanje dugovanja za aerodromsko zemljište nije rešeno. Naime, grad Niš je od današnjeg dana dužan da isplaćuje Ministarstvu odbrane 6.313 evra dnevno samo za isplatu kamate na ime dugovanja za zemljište aerodroma.\nIz Nacionalne koalicije za decentralizaciju navode da uprkos apelima da se taj problem reši i, ionako već katastrofalne posledice poklanjanja aerodroma koliko-toliko ublaže, nadležni su za to okrivili prethodnu vlast, ne nudeći rešenje.\n“Ne zaboravite, poštovane Nišlijke i Nišlije, da se kamata od skoro 200.000 evra mesečno isplaćuje iz vaših džepova jer su upravo vaši novčanici ti koji pune budžet Grada Niša, a koji će se od sada nemilice trošiti i na kamatu (isplata glavnice će tek doći na red) dugovanja za zemljište koje već više od dve godine nije vase”, ističu iz NKD.\nKako dodaju, budući da problem dugovanja nije rešen ni uoči izbora, te da se vlast u gradu i državi još nije konstituisala, pribojavu se da je funkcionisanje Grada Niša u ovakvoj situaciji veoma ugroženo.\n“Neozbiljnošću nosilaca vlasti došli smo u situaciju da nam se dug gomila, a da trenutno ne postoje institucije koje bi mogle bilo šta da preduzmu”, zaključuju u NKD.\nnacionalna koalicija za demokratiju


Er Srbija među prvima u Evropi počinje testiranje IATA digitalnog pasoša | Ekspres.net\nEr Srbija je svojim putnicima koji imaju karte za letove iz Beograda ka Cirihu uputila poziv za dobrovoljno učešće u projektu testiranja aplikacije „IATA Travel Pass“, koje sprovodi u saradnji sa Međunarodnom asocijacijom za vazdušni saobraćaj (IATA) i Institutom za virusologiju, vakcine i serume „Torlak“. Inovativna mobilna aplikacija putnicima pomaže da lako i bezbedno organizuju putovanje u skladu sa zahtevima država koji se tiču testiranja na COVID-19 ili vakcinacije, a srpska nacionalna avio-kompanija je jedna od prvih u Evropi postala deo ove globalne inicijative. Testiranje aplikacije će početi na letovima od srede, 28. aprila i trajaće četiri nedelje.\nPutnici na relaciji Beograd - Cirih pozvani su da preuzmu „IATA Travel Pass“ aplikaciju, kreiraju nalog sa profilnom fotografijom i informacijama o pasošu, kao i da unesu podatke o letu, nakon čega se dobija informacija kakav je test neophodan za ulazak u Švajcarsku, a zatim zakazuje termin za testiranje na Institutu „Torlak“. Rezultati testa su, nakon pristizanja, vidljivi u „IATA Travel Pass“ aplikaciji, koja upoređuje neophodne uslove za putovanje sa unetim podacima putnika i rezultatima testa i svi koji ispunjavaju uslove za željenu destinaciju dobijaju zelenu oznaku za putovanje.\nAplikacija „IATA Travel Pass“ je potpuno besplatna za putnike i u prvoj fazi testiranja je dostupna samo za iOS uređaje, dok će kasnije njeno korišćenje biti omogućeno i korisnicima Android uređaja.\n„Drago nam je što smo započeli proces testiranja aplikacije i nadamo se dobrim rezultatima, kako bismo realizaciju projekta proširili i na letove ka drugim destinacijama. „IATA Travel Pass“ predstavlja važnu inicijativu za ponovno otvaranje granica bez karantina i značajan iskorak u smeru bržeg oporavka avio-industrije, zbog čega smo se i uključili u pilot-projekat među prvima u ovom delu sveta,“ izjavio je Zoran Radosavljević, viši menadžer putničkih i distribucionih sistema Er Srbije.\n„IATA Travel Pass“ aplikacija je zasnovana na „Samostalnom upravljanju identitetom“, što putniku omogućava potpunu kontrolu nad ličnim podacima. Korisnici mogu da čuvaju svu putnu dokumentaciju u digitalnom novčaniku i biraju sa kim će te podatke deliti. Pored toga, aplikacija im omogućava da pronađu precizne i ažurne informacije o zahtevima za testiranje neophodnim za njihovo putovanje.\nBez obzira na upotrebu „IATA Travel Pass“ aplikacije tokom perioda testiranja, preporuka je da putnici sa sobom nose odštampanu kopiju rezultata svog testa iz Instituta za virusologiju, vakcine i serume „Torlak“ tokom putovanja, jer vlasti u Švajcarskoj to mogu da zahtevaju.\nAplikacija “IATA Travel Pass” će biti dodatno unapređena kako se granice budu otvarale, značajno ubrzavajući proces prijave putnika na letove, uz otvaranje mogućnosti za buduća beskontaktna i bezbedna putovanja.\nEr Srbija IATA digitalni pasoš putovanja


► Živković: Bugarski biznismen sa Interpolove poternice finansira SNS i SPS\nPredsednik Nove stranke Zoran Živković izjavio je danas da Srbija štiti bugarskog biznismena Cvetana Vasileva, za kojim je raspisana crvena Interpolova poternica, i odbija da ga izruči Bugarskoj jer "finansira vlast Srpske napredne stranke (SNS) i Socijalističke partije Srbije (SPS)".\nBugarski tužilac Ivan Gešev žalio se Generalnom sekretarijatu Saveta Evrope i Evropskom komitetu za probleme kriminala jer Srbija pet i po godina nije odgovorila na zahtev Bugarske za izručenje Vasileva.\nVasileva bugarski organi traže jer se protiv njega vodi postupak zbog pronevere novca što je dovelo do najveće bankarske krize u toj zemlji, piše KRIK.\n"Vasilevu je omogućeno da privatizuje Srpsku fabriku stakla u Paraćinu. I to ne bi bilo uobičajena korupcionaška i privatizacija na granici kriminala da nije pod zaštitom države", kazao je Živković novinarima na konferenciji u Skupštini Srbije.\nOn je pokazao fotografije Vasileva i nekadašnjeg predsednika Srbije Tomislava Nikolića koje su, kako tvrdi, nastale na dan privatizovanja fabrike.\n"Nikolić nije samo stojao, već je i govorio. Bio je sponzor, a gde je on, tu je i (aktuelni predsednik Srbije) Aleksandar Vučić. Fabrika je propala, dugovi su joj opraštani, a slikao se i sa direktorom Srbijagasa Dušanom Bajatovićem (SPS)", rekao je Živković.\nŽivković je pozvao Vučića, "koji je zadužen za sve u svetu i vaseljeni", i nadležne pravosudne organe da zbog te poternice i žalbe reaguju.\nOcenio je da takva dešavanja objašnjavaju zbog čega su evrointegracije Srbije spore.


Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu: član Senata Nikola N. Kovačević, rukovodilac Kolegijuma i član Senata dr Branislav Radulović, član Kolegijuma, izražava pozitivno mišljenje uz skretanje pažnje na finansijsku reviziju i pozitivno mišljenje na reviziju pravilnosti.\nFinansijskom revizijom je utvrđeno da je Godišnji finansijski izvještaj Pokreta za Pljevlja za 2015. godinu sastavljen i prezentovan na fer i objektivan način u skladu sa važećim okvirom finansijskog izvještavanja. Pored pozitivnog mišljenja na Godišnji finansijski izvještaj, nadležni Kolegijum skreće pažnju na prezentirano u Izvještaju, poglavlje - Evidentiranje i popis imovine i poglavlje – Troškovi iz prethodnog perioda.\nKonačan Izvještaj o reviziji Godišnjeg finansijskog izvještaja Pokreta za Pljevlja za 2015. godinu objavljen je na zvaničnoj internet stranici Državne revizorske institucije.\nIzvještaj o reviziji Godišnjeg finansijskog izvještaja Pokreta za Pljevlja za 2015. godinu\nMore in this category: « Okrugli sto o nezavisnosti vrhovnih revizorskih institucija\tUčešće na seminaru o reviziji opština „Inovativan način sprovođenja analiza tokom vršenja revizije opština – blagovremeni uticaj revizije“ »


Mesto i smeštaj - Mianu\nMesto: Hotel „Srbija”, Ustanička 127c, Beograd\nKonferencijske sale: Sale „Sava” i „Tisa”, poslednji sprat\nPristup kolima sa autoputa E70 preko petlje „Autokomanda” i petlje za ulicu Vojislava Ilića.\nPristup javnim saobraćajem: autobuske linije 17 i 31 (stanice kod hotela), ili trolejbusima 19, 20 i 29 (stanice kod raskrsnce Vojislava Ilića i Ustaničke ulice).\nSmeštaj: U hotelu „Srbija” cena noćenja sa doručkom u jednokrevetnoj sobi po osobi dnevno iznosi 36.00 €.\n* Cena boravišne takse po osobi iznosi 1.35 € dnevno.\nNa redovnu cenu se odobrava 10% popusta za učesnike konferencije.\nGosti rezervišu smeštaj na imejl: andrijana.marinovic@menahot.com pozivajući se na učestvovanje na konferenciji, da bi dobili pripadajuci popust.


Ucrete izdržljivi podni sistemi - PODOVI\nIndustrijski podovi Ucrete izdržljivi podni sistemi\nUcrete izdržljivi podni sistemi\nCINCOVIĆ D.O.O.– BASF UCRETE® – Poliuretanbetonski podni sistemi u prehrambenoj industriji\nJednu od zapostavljenih tačaka u vezi radne higijene često čine podovi. Ovi nedostaci uglavnom vode poreklo još iz faze projektovanja i izgradnje pogonskih postrojenja, pa tako na podovima često ostaju tragovi brojnih izmena i loših rešenja, te se ovakvi podovi često popravljaju i iznova krpe. Pukotine, fuge i rupe nisu prepreka samo za osoblje, robu i ostala pomagala za transport robe (viljuškar, paletar, transportna kolica,..), oni takođe predstavljaju ozbiljan higijenski rizik – rizik po zdravlje. Sa podnim sistemima UCRETE na bazi poliuretana/poliuretanskih betona, možemo industrijske podove sanirati čak i tokom rada postrojenja u kojima se proizvodi hrana.\nSnažan i dugotrajan poliuretanski pod\nJedinstvena HD smola zasnovana na poliuretanskoj tehnologiji, sa izuzetnom otpornošću na agresivne hemikalije, jake udare i temperature do 150 °. UCRETE® podni sistemi proizvođača BASF Bautechnik su u skladu sa HACCP, IFS i ostalim najrigoroznijim standardima u prehrambenoj industriji i pogodni su za sistem površinske zaštite podnih površina. UCRETE nema svojstvo da upija i odaje miris ili ukus pa se može postavljati i na mestima gde je hrana nezapakovana (otvorena), tj. i u samim proizvodnih halama za vreme obavljanja proizvodnog procesa. Zbog svojih karakteristika prilikom ugradnje, ovaj materijal je pogodan kako u novoj gradnji, tako i u saniranju/popravci postojećih podnih sistema.\nSvim gore navedenim ovi specijalni podni sistemi su posebno pogodni u industriji hrane. U prehrambenoj industriji se postavljaju najveći uslovi za standardima higijene i funkcionalnosti. Svaku fazu proizvodnje, od pripreme pa do pakovanja, neprekidno prati proces čišćenja. Intenzivna i trajna vlaga, masti, šećeri, kiseline, topla voda i čišćenja parom, dovode do toga da su površine podova neprekidno izložene velikim toplotnim, hemijskim i mehaničkim naprezanjima. UCRETE® se lako čisti i održava koristeći standarne industrijske hemikalije i opremu. Na osnovu testa, preuzetih iz „Campden Choreywood Food Research Asssociation“ za uklanjanje Acinebacter Calcoaaceticus and Listeria Monocytogenes zaključuje da pogodnost čišćenja UCRETE® , može da se poredi, sa pogodnošću za čišćenje kontakta hrane i površina kao što su plastika i nerđajući čelik (inox).\nU isto vreme ovi podovi, iz razloga bezbednosti i zdravlja na radu, ne smeju biti klizavi čak i kad je pod mokar.\nVrhunski nivo trajnosti i higijene\nUCRETE HDPU podni sistemi zadovoljavaju ove visoke uslove. Jedinstveni UCRETE® “heavy duty“ poliuretanski sistemi smola ne omekšavaju do temperature od 150 °. Većina drugih materijala za podove na bazi veštačkih smola omekšavaju već na temperaturama od 50-60 °.U zavisnosti od projektovane i ugrađene debljine sloja otporni su na temperature u intervalu od -40 °C do 130 °C, izuzetno su otporni na udare, grebanje,.., otporni su na hemikalije i pri svemu tome protivklizni.\nUCRETE® industrijski pod poseduje izvanrednu otpornost prema širokom spektru hemijskih jedinjenja, uključujući mnoge organske kiseline, kao i rastvarače koji veoma brzo oštećuju druge tipove podova na bazi smola, uključujući i druge poliuretanske podne sisteme.Što se tiče boja na raspolaganju je sedam univerzalnih boja. Osim podnih površina, holkeri, kanali, odvodi, kao i vertikalne površine takođe se mogu obraditi, za tu namenu specijalno dizajniranom vrstom UCRETE sistema.\nKad se vrši sanacija podnih sistema, ona mora da se radi bez problema i brzo da bi se smanjio potencijalni zastoj u proizvodnji. BASF UCRETE® podni sistemi vrlo brzo vezuju i postaju tvrdi. UCRETE® industrijski pod može se pustiti u eksploataciju već posle 24h čak i pri temperaturi od 8°C. Tako se u fazama kada proizvodnja trenutno stoji mogu izvršiti kompletna renoviranja. Zbog svoje osobine da su neutralni, bez mirisa i ukusa, podovi UCRETE® mogu biti instalirani i paralelno sa tekućim svakodnevnim radom.\nUgradnja UCRETE® specijalnih podnih sistema poverena je licenciranom BASF-ovom podopolagaču, firmi CINCOVIĆ D.O.O. Trenutno predstavljaju tim opremljen i obučen da odgovori svakoj vrsti izazova iz oblasti ugradnje industrijskih i dekorativnih podova, bez obzira na zahtevnost projektovanog podnog sistema, stanja podloge, ili uslova pod kojim se radovi izvode.\nUCRETE® industrijski podovi se korisate u velikoj meri u industriji više od 30 godina, i dalje su u funkciji (koriste se sa istim svojstvima). Detaljna lista referentnih objekata kao i sva neophodna tehnička dokumentacija je dostupna na Vaš zahtev.\nILR 49; 31330 Priboj\ntel/fax: +381 33 55 604\nMob: +381 64 120 6570\nPrethodni tekstDivne vesti iz Ceramix projecta\nSledeći tekstKako izabrati podnu oblogu za dečiju sobu\nWPC podovi – Proizvedeni da traju\nVlaga u cementnoj košuljici\nAtletske staze od tartana – Razvoj podloge za SPORT BUDUĆNOSTI


Karen Donfrid u Prištini: Rat u Ukrajini ilustracija koliko je važno da se nastave svi procesi - Izazov\nRadio-televizija Srbije\t 25. aprila 2022. 20:56\nKaren Donfrid i Gabrijel Eskobar, njen zamenik u Stejt departmentu, su od Vjose Osmani i Aljbina Kurtija zatražili da istraže mogućnosti i izglede za napredak u dijalogu sa Beogradom uz posredovanje Amerike i Evropske unije.\nVjosa Osmani je medijima prenela da je američkoj zvaničnici izrazila zabrinutost zbog, kako kaže, nesprovođenja sporazuma od strane Beograda, kao i da je zabrinuta zbog postojanja "srpskih paralelnih institucija".\nI Karen Donfrid se obratila medijima i istakla da je u Prištini u izazovnim vremenima i trenucima koji, kako je rekla, mogu definisati sudbinu čitave Evrope i Zapadnog Balkana.\n"Ruska neopravdana agresija i brutalni rat protiv Ukrajine može da se uzme kao ilustracija koliko je važno da se nastave svi procesi koji su u toku. To se odnosi i na Kosovo i na susede. Nastavak razgovora može dovesti do evroatlantskih integracija. Unapređivanje tih napora treba da dovede do uzajamnog priznavanja između kosovskih i srpskih centralnih vlasti. To će dalje biti garant mira i ekonomskog prosperiteta", rekla je Donfrid.\nAmerički zvaničnici su istovremeno podstakli predstavnike centralnih institucija da rade na reformama za demokratsku konsolidaciju i integraciju u evropske i evroatlantske institucije.\nDonfrid i Eskobar su u Prištini počeli regionalnu turneju u okviru koje će već u utorak boraviti u Beogradu.\nU isto vreme, dok su američki zvaničnici u Prištini, predstavnici Srpske liste saopštili su da se protiv 70 Srba pokreće postupak zbog učešća na prošlogodišnjim mirnim protestima.\nSinoć je u Babinom Mostu kod Obilića napadnut srpski dečak. Napala ga je grupa od desetak mlađih osoba koje su govorile albanski i to u večernjim satima kada su se Srbi okupili u jednom lokalu povodom obeležavanja Vaskrsa. Slučaj je prijavljen policiji, a tokom noći je trajalo ispitivanje i istraga je u toku.


Afera "Nutela": Potvrđena optužnica protiv Hadžibegovića zbog primanja mita od 3.000 evra - mojKontakt portal - Radio Televizija Kontakt\nAfera “Nutela”: Potvrđena optužnica protiv Hadžibegovića zbog primanja mita od 3.000 evra\nProtiv stručnog saradnika u banjalučkom tužilaštvu Tarika Hadžibegovića, a koji je uhapšen u aferi “Nutela” zbog primanja mita, potvrđena je optužnica.\nHadžibegović je uhapšen prilikom primanja mita od 3.000 evra i dvije tegle Nutele.\nHadžibegovića optužnica tereti da je u periodu od 25. marta do 02. novembra u svojstvu službenog lica, kao stručni saradnik Okružnog javnog tužilaštva u Banjaluci preduzimao određene istražne radnje u krivičnom predmetu koje vodi ovo tužilaštvo.\nNakon toga je više puta telefonom razgovarao i sastajao se sa oštećenim u ovom predmetu i prenosio istom informacije u vezi sa istragom koja se vodi protiv osumnjičenog, a zatim u više navrata od oštećenog zahtijevao novac kako bi nastavio da preduzima druge istražne radnje i mjere u navedenom predmetu, a koje službene radnje bi morao izvršiti po službenoj dužnosti.\nTako se 15. oktobra sastao sa oštećenim u tržnom centru „Merkator“ u Banjaluci gdje je od oštećenog zahtijevao, a potom i primio novčani iznos od 500 evra. Potom se 2. novembra ponovo sastao sa oštećenim u istom tržnom centru kada je od oštećenog primio novčani iznos od 3.000 evra – navedeno je u optužnici.\nOptužnicom je predloženo da se od istog oduzme imovinska korist pribavljena krivičnim djelom, te da mu sud izrekne mjeru zabrane vršenja poziva, djelatnosti ili dužnosti, jer postoji opasnost da će obavljenjem tog poziva, djelatnosti ili dužnosti ponovo izvršiti krivično djelo.\nU akciji SIPA uhapšene dvije osobe, oduzeta droga\nPoruka prijedorskih birača: Možda je narod sit politike


Vladimir Bilčik - Dnevni list Danas\nPočetna » Vladimir Bilčik\nPiše: Martin Bežinarević 19. 4. 2021.\nEvropska budućnost Zapadnog Balkana može jedino biti ostvarena kroz reforme i nema prečica, napisao je na Tviteru poslanik Evropskog parlamenta Vladimir Bilčik.\nPiše: Aleksandra Popović 1. 4. 2021.\nPiše: Marija Stojanović 30. 3. 2021.\nPošto je Evropska narodna partija „isključila“ stranku Viktora Orbana iz svoje poslaničke grupe, očito nije htela niti mogla da „zaštiti“ SNS Aleksandra Vučića od „opozicionih“ amandmana na Bilčikov izveštaj.\nPiše: Redakcijski komentar 27. 3. 2021.\nPiše: Lidija Valtner 27. 3. 2021.\nImao je i ranije Aleksandar Vučić i kao premijer i kao predsednik Srbije „nesporazuma“ sa Briselom i uvek je uspevao da izgladi štetu, ako je neke štete zaista i bilo.\nPiše: Demostat/Jasmina Lukač 27. 3. 2021.\nGojković: Izveštaj EP deluje neusaglašeno sa činjeničnim stanjem u našoj zemlji\n„Srbija vrlo savesno i konstruktivno pristupa putu ka Evropskoj uniji i zato iznenađuje usvojena Rezolucija EP koja sadrži oštre ocene donete na osnovu izveštaja izvestilaca za Evropski parlament za Srbiju Vladimira Bilčika“, navela je ministarka kulture i informisanja Maja Gojković.\nPiše: Lidija Valtner 24. 3. 2021.\nPozdravljamo započinjanje druge faze međustranačkog dijaloga sa Narodnom skupštinom Srbije, uz učešće svih relevatnih aktera i proevropskih političkih snaga u Srbiji, kako bi se poboljšala politička klima i poverenje na političkoj sceni, navodi se u jednom od najnovijih amandmana na godišnji izveštaj izvestioca za Srbiju Evropskog parlamenta Vladimira Bilčika, u koje je Demostat imao uvid.\nPiše: Demostat 22. 3. 2021.


Ministarstvo inostranih poslova Kosova otvorilo nacionalni konkurs za najbolju fotografiju #InstaKosova\nPriština, 14 januar 2013 – Ministarstvo inostranih poslova Kosova u okviru proslave petogodišnjice Proglašenja nezavisnosti , otvorilo je nacionalni konkurs za najbolju fotografiju objavljenu od samih građana Kosova na društvenim mrežama na internetu. Ova aktivnost je predviđena u strategiji za digitalnu diplomatiju, podržanoj od strane Britanskog saveta i Ministarstva inostranih poslova Norveške.\nNacionalni konkurs za najbolju fotografiju otvoren je do 28 januara 2013 godine. Strucni žiri ocenice najbokje fotografije u katergoriji mesta na Kosovu, ljudi Kosova i dogadaji na Kosovu. Najbojim 10 fotografijama bice dodeljeno po 250 evra, a pobednicka fotografija u svakoj kategoriji osvojice 800 evra. 100 najboljih fotografija bice objavljeno u posebnom izdanju. Jedini sulov je da je fotografija postavljena na društvenim mrežama Instagram, Facebook, Flicker, kao kosovki profili tokom poslednjih pet godina\nZamenik ministra spoljnih poslova Kosova, Petrit Selimi je rekao da je nacionalni konkurs #InstaKosova ocenjuje stotine hiljada Kosovara koji svake godine postavljaju lepe i neverovatne fotografije sa Kosova i ljudi Kosova, cineci time više reklame Kosova nego bilo koja druga reklamna kampanja. “Želeci da pozdravimo naporan i kreativan rad gradana, mi smo odlucili da uradimo ovo takmicenje, uzimajuci u obzir fotografije objavljene u mreži fotografija Instagram,’’ rekao je Selimi.\nAdriatik Kelmendi, TV producent i novinar ali i predsednik strucnog žirija pozdravio je ovu inicijativu rekavši “ovaj otvoreni konkurs je najbolji nacin da se iskoriste kreativni potencijali za stvarenje drugacije slike o Kosovu.”\nArjeta Emra, direktorka Britanskog saveta kaže da je ponosna što ove godine može da podrži mnogo kreativnih projekata iz oblasti digitalne diplomatije. “British Council širom sveta zna za dela javne diplomatije, a ovaj tip nadmetanja je dobar primer saradnje izmedu diplomatije, umetnika i gradana, sa jednim lepim ciljem kakav je proslava petogodišnjice nezavisnosti”, rekla je Emra.\nZa više informacijao ovom dogadaju kontaktirati drilon.zogaj@rks-gov.net


Dezinfekciono sredstvo za pranje – Hagleitner Shop\nNa niskim temperaturama pranja ispod 60 °C ili 95 °C, patogeni, kožne gljivice i bakterije koje izazivaju miris mogu da prežive i da se prenesu na druge komade veša. Pošto visoke temperature pranja oštećuju većinu tekstila, kompanija Hagleitner je razvila deterdžente koji svoj puni dezinfekcioni efekat razvijaju na 40 °C i 60 °C.\nhavon DES 40 je pogodan za hemijsku dezinfekciju radne odeće, kuhinjskih krpa i sportske odeće na 40 °C.\nhavon DES 60: Posteljina i frotir, kao i tekstili za čišćenje se dezinfikuju već na 60 °C.\nOvi havon rastvori za dezinfekciju veša dokazano deluju protiv virusa sa ovojnicom, kao i bakterija bez ovojnice. Testirano i uvršteno na popis VAH, ÖGHMP, RKI A/B (prijavljeno). Pored toga, Institut za ispitivanje i istraživanje Hohenstein je potvrdio: Sredstva za dezinfekciju veša kompanije Hagleitner su posebno prijatni za kožu.\nNaši proizvodi za dezinfekciju ispunjavaju uredbe o biocidima 528/2012 Evropske unije i na taj način zadovoljavaju najnovija tehnološka dostignuća.


Policijska akcija "Vitorog": Zaplijenjeno oko 50 kilograma skanka\nŠest privedenih osoba\nŠest privedenih osoba i više od 50 kilograma skanka u rukama policije Republike Srpske, današnji je rezultat akcije kodnog naziva "Vitorog".\nOd ranih časova policija je pretresala na području Gradiše, Banjaluke i Trebinja.\nKako ATV nezvanično saznaje, privedeni su Davor i Željka Erceg, Sergej Tutnjilović, Slaviša Guskić, Strahinja Tendžerić i Nikola Prolić, koji se dovode u vezu sa organizovanim i teškim kriminalitetom. Mreža je pala nakon složene, višemjesečne policijske akcije istražilaca Uprave za organizovani i teški kriminalitet, koji su se infiltrirali u redove kriminalne grupe.\n"Naši prikriveni istražioci su radili na tome, jedna poprilično složena akcija koja je sinoć rezultirala hapšenjem više lica. Šest je lica je privedeno još se traga za određenim brojem lica, preko 50 kg skanka je zaplijenjeno i nastavljamo i dalje raditi u vezi onih lica koji su povezani sa tim krivičnim djelom", kaže Dragan Lukač, ministar unutrašnjih poslova Republike Srpske.\nU akciji je do sada zaplijenjeno 53,5 kilograma skanka, 35 grama kokaina, automatsko oružje sa pripadajući okvirima i municijom, mobilni telefoni, sim kartice, kao i drugi predmeti koji mogu poslužiti kao dokaz u krivičnom postupku.\nAkcija „Vitorog" biće nastavljena i u narednom periodu, poručuju iz policije jer se određen broj lica nalazi u bjekstvu.\nMUP RS Vitorog\nPogledajte kako je policija Srpske uhapsila članove kriminalne grupe VIDEO\nPolicija traga za osumnjičenim dilerima\nZaplijenjeno 50 kilograma skanka, evo ko su privedeni! FOTO


Kramon: Slika ”modernog ropstva” u Srbiji – Krstarica\nKramon: Slika ”modernog ropstva” u Srbiji\nTanjug 19. novembra 2021. 19:44\nBRISEL, 19. novembra ( Tanjug) – Izvestilac Evropskog parlamenta za Kosovo Viola fon Kramon, sa još šest evroposlanika, objavila je pismo u kome se navodi da su ”zgroženi izveštajima o trgovini ljudima u svrhu radne eksploatacije u Srbiji”.\nU pismu objavljenom na sajtu Viole fon Kramon navodi se da prizori 500 vijetnamskih radnika sa gradilišta kompanije ”Linglong” u Zrenjaninu odaju sliku ”modernog ropstva na granici EU”.\n”Potpuno je neprihvatljivo da država koja želi da postane članica EU toleriše izgradnju i održavanje fabrike koja je zaposlila radnike koristeći trgovinu ljudima i eksploataciju. Ćutanje srpske vlade o ovom prinudnom radu znači da su oni saučesnici u modernom ropstvu”, navodi se u pismu.\nNadležne vlasti u Srbiji se pozivaju da odmah reaguju na ”kršenje radničkih prava i ljudskog dostojanstva”, a Srbija da pokaže da ”pripada evropskoj porodici nacija” kroz promociju visokih standarda ljudskih i radničkih prava, ali i kroz ”analizu kineskih investicija”, uključujući standarde rada i zaštite životne sredine.\nIako nije među potpisnicima ovog pisma, izvestilac za Srbiju u EP Vladimir Bilčik ocenjuje da u 21. veku u Evropi ”nema mesta za slike koje dolaze iz zrenjaninske fabrike Linglong”.\n”Svi radnici u zemljama kandidatima za članstvo u EU zaslužuju bezbedne radne uslove i zaštitu. Pozivam nadležne vlasti u Srbiji da temeljno istraže ovaj slučaj”, napisao je Bilčik na svom Tviter nalogu.


KOLAPS NA GRANICAMA: Višesatna čekanja, vozači nervozni | Ekspres.net\nKOLAPS NA GRANICAMA: Višesatna čekanja, vozači nervozni\nNa graničnom prelazu Batrovci sa Hrvatskom zadržavanja su i dalje višečasovna, a na Horgošu se na izlaz čeka oko dva sata.\n“Prema poslednjim podacima Uprave granične policije, najmanje dva sata čeka se na izlazu iz zemlje ka Mađarskoj na Horgošu, sa tendencijom porasta, dok su na Batrovcima sa Hrvatskom višesatna zadržavanja, pa i pored asistencije policije da rastereti prelaze, dugih čekanja i dalje ima”, saopštio je Auto-moto savez Srbije.\nSaobraćaj je pojačanog intenziteta i na ostalim frekventnim prelazima, ali se čeka od 30 do 45 minuta.\nU zajedničkoj akciji MUP i AMSS, postavljene su nove veb-kamere na najfrekventnijim graničnim prelazima sa Mađarskom, Hrvatskom, Bugarskom i Makedonijom.\nVeb-kamere, koje u svakom trenutku možete pogledati na internet-platformi AMSS, prenose potpunu informaciju sa trenutnom slikom o intenzitetu saobraćaja i potrebnim vremenom za prolaz našeg graničnog prelaza, navodi se u saopštenju.\nAMSS: Oprez zbog padavina, teretnjaci čekaju na Horgošu HAOS NA SRPSKO-HRVATSKOJ GRANICI SA MIGRANTIMA Cucić: Grupa koja protestvuje iskorištava gostoprimstvo Srbije, u pitanju su bahati ljudi GRANICU SA BUGRASKOM PONOVO KONTROLIŠE GRANIČNA POLICIJA: Vojska Srbije predala nadležnost GUŽVE NA PRELAZIMA: Počelo zagušenje saobraćaja pred praznike\nRusko Ministarstvo spoljnih poslova poslaće danas protestnu notu ambasadi SAD u Moskvi nakon incidenta sa trojicom američkih diplomata, a...


izvor: Koha, RTK2\nOsmani je dodala da je sve spremno za prijem prve grupe izbeglica, na jednoj od planiranih lokacija.\n"Spremni smo da prihvatimo prve izbeglice. Radimo na povećanju kapaciteta za što veći prihvat. Ne mogu da govorim o broju ili lokaciji na kojoj će biti smešteni. Kada će stići zavisi od toga kako je njihov prevoz organizovale SAD. Spremni smo, otvorenim vratima i otvorenim srcem", rekla je Osmani u razgovoru za britanski "Skaj njuz".\nDodala je da će saopštiti datum dolaska prve grupe izbeglica kada bude dobila informacije. Takođe je istakla je da je pet građana Kosova u Avganistanu zatražilo pomoć od institucija za evakuaciju i da su svi drugi ranije napustili Avganistan ili su već evakuisani.\nNaglasila je da nema zahteva za status boravka, jer će Kosovo biti privremeno utočište za izbeglice, koje su se prijavile za odlazak u SAD.\n"Razgovori koje smo vodili sa SAD bili su o ljudima, zaposlenim u američkoj vojsci, koji su već izrazili interesovanje za direktan odlazak u SAD", rekla je Osmani.\nIstakla je da će im Kosovo pružiti utočište koliko god to bude bilo potrebno.\n"Naša vrata su otvorena i nema zemlje na svetu koja razume bol izbeglica više od nas", poručila je Osmani.\nPostoje navodi da će grupa koja bud pristigla iz Avganistana biti smeštena po studenstskim domovima u Prištini.\nStudentski parlament u svojoj rekaciji povodom najave o mogućnosti smeštaja izbeglica iz Avganistana u Studentski centar u Prištini, navodi da ima preko 4.000 studenata za koje se očekuje da će ove godine biti smešteni u domovima, pa se protive ideji da se ovaj centar pretvori u kamp za Avganistance.\n„Studentski parlament se kategorički protivi smeštanju izbjeglica u studentske domove, ima dovoljno mesta gdje se mogu smestiti i postaviti kampove. Pozivamo MONT da otkaže ovu inicijativu, u protivnom će doći do legitimnih studentskih reakcija”, kaže se, između ostalog, u reakciji SP-a.\nSP ističe da su za prijem izbeglica na Kosovu, ali ne u studentskim prostorijama.\n"Studentski parlament se kategorički protivi smeštanju izbeglica u studentske domove, ima dovoljno mesta gde se mogu smestiti i postaviti kampove. Pozivamo MONT da otkaže ovu inicijativu, u protivnom će doći do legitimnih reakcija, radi zaštite naših učenika", navodi se u rekaciji Studentskog parlamenta.


Prodaja muzike i 2009. u padu - Rock SvirkeRock Svirke\nProdaja muzike i 2009. u padu\nIako je muzičko tržište prošle godine prošireno u mnogim zemljama, prodaja je opala za 7% u odnosu na 2008, kaže se u rezimeu ispitivanja koje je sprovelo međunarodno telo koje se bavi muzičkom industrijom (IFPI).\nU radu se, takođe, tvrdi da je digitalna prodaja muzike u porastu i da ona nosi ulogu širenja tržišta, prenosi BBC.\nDebi album Susan Boyle, I Dreamed a Dream je najprodavaniji (8.3 miliona kopija), a i 2008. je bio na prvom mestu.\nNa drugom mestu je album Coldplaya Viva La Vida (6.8 miliona primeraka), a iza njega Black Eyed Peas (The E.N.D.) i Michael Jackson (This Is It).\nIFPI tvrdi da zemlje koje imaju najblaže mere u borbi protiv piraterije, kao na primer Španija i Kanada, imaju i njaveće padove u prodaji zvanične muzike.\nPojačana borba protiv piraterije dovela je, prema ovom istraživanju, u Švedskoj i Severnoj Koreji do 10% veće prodaje muzike u prošloj godini u tim zemljama.\nDigitalna prodaja je uvećana za 40%, a prodaja live muzike je porasla za 3% u odnosu na 2008, što je opet znatno manje nego pre tri godine.


Seul prihvatio predlog Pjongjanga o pregovorima\nPut ka industrijskoj zoni Kesong\nJužna Koreja prihvatila je u četvrtak predlog Severne Koreje da počnu zvanične pregovore o ponovnom otvaranju zajedničke pogranične industrijske zone i o nizu drugih pitanja zbog kojih su poslednjih meseci bile na pragu sukoba.\n"Vlada Južne Koreje prihvata predlog Severne Koreje za zvanične pregovore", saopstilo je južnokorejsko Ministarstvo za ujedinjenje, i dodalo da će mesto i datum biti kasnije objavljeni.\nSevernokorejski komitet za mirno ujedinjenje dve Koreje predložio je Seulu da uskoro počnu pregovori, navodeći da će akcenat biti stavljen na pitanje industrijske zone Kesong, i na ponovno spajanje porodica razdovojenih posle rata dve Koreje, 1953. godine. Komitet nije naveo na kom će se nivou voditi pregovori.\nU Kesongu, koji se nalazi na teritoriji Severne Koreje, radi više od 50.000 severnokorejskih građana i stotine državljana Južne Koreje. Severna Koreja je početkom aprila zatvorila Kesong, povukla radnike i zabranila južnokorejskim menadžerima da ulaze u kompleks. Pjongjang je to učinio u znak protesta zbog zajedničke vežbe američke i južnokorejske vojske i pooštravanja sankcija UN, podseća Beta.\nKriza se pogoršala jer je februara Pjongjang izvršio treću nuklearnu probu, a potom u više navrata pretio da će raketama gađati i južnog suseda i SAD.


Naučnici istražuju lekovitu moć ritma\nMiki Hart, bubnjar grupe Grateful Dead nastupa na koncertu Revolution Live u Fort Loderdejlu na Floridi, 17. oktobra 2012.\nNaučnici kažu da žele da iskoriste trening ritmom kako bi poboljšali kognitivne funkcije kod ljudi sa neurološkim oboljenjima.\nSlušanje muzike ne samo da je dobro za raspoloženje već kako tvrde istraživači sa Univerziteta u Kaliforniji, izloženost ritmu može da pomogne ljudima sa neurološkim bolestima da vode kvalitetniji život. Naučnici su u eksperimentu koristili i stručnu pomoć jednog čuvenog bubnjara.\nNaučnici ističu da je tajming najvažniji kada je reč o radu mozga te kada je tajming poremećen, dolazi i do nesklada u procesovanju informacija.\nKoristeći visoku tehnologiju, istraživači sa Univerziteta u Kaliforniji u San Francisku posmatrali su mozak Mikija Harta. Bubnjar čuvene rok grupe The Grateful Dead upravljao je video igrom koristeći set električnih bubnjeva.\nNeurolog, Adam Gazeli kaže da je u eksperimentu kombinovana neurogija sa virtuelnim svetom i igrama.\n“Spojili smo ova tri različita sveta i iskoristili ih da se uzajamno nadograđjuju i kreiraju najmoćniji ikada digitalni vizuelni pokazatelj aktivnosti neurona u stvarnom vremenu”.\nDok igra video igre, Miki Hart nosi specijalnu kapu o koju su okačeni monitori i senzori. U drugoj prostoriji naučnici posmatraju kako njegov mozak reaguje na ritmove u kombinaciji sa pokretima očiju, pulsom i telesnom temperaturom.\nSve ovo daje kompletnu sliku o njegovoj moždanoj aktivnosti u stvarnom vremenu. Hart kaže da je bio intrigiran radom ovog, kako ga je nazvao “glavnog sata”.\n“Šta je ova moć i kako je koristimo i kako to da ponovimo i kako možemo da stvorimo bolji svet koristeći alat koji nam je podaren. Ovaj super-organizam, nema ništa bolje od ovog, glavnog sata”.\nNaučnik Adam Gazeli kaže da želi da vidi da li ritmični šabloni mogu potencijalno da prespoje ošećene spojeve u mozgu pacijenta.\n“Ideja je da otkrijemo da li možemo da naučimo mozak kako da postane bolja mašina za odmeravanje vremena, bolji u smislu ritma, i da onda optimalnije obavlja funkcije te da se to prenese na to kako osoba reaguje na spoljni svet što bi vodilo kvalitetnijem životu”.\nNaučnici kažu da žele da iskoriste trening ritmom pa čak i video igrama, kako bi poboljšali kognitivne funkcije i pozitivno uticali na živote ljudi – onih sa neurološkim oboljenjima, kao i onih bez njih.


Rocktile Groovers komplet sa bas gitarom - Prodaja, Cena\nŠifra proizvoda: 21182. Poslednja cena bila je: . 19990 din\nKarakteristike proizvoda: Rocktile Groovers komplet sa bas gitarom\nElektrična bas gitara u Rocktile Jazz stilu\nVrat je izrađen od javorovog drveta\n2 kontrolera za jačinu, 1 za ton\n15W bass amp sa izlazom za slušalice\nZgodna torba za gitaru sa podešavajućim remenicima\nOpis proizvoda: Rocktile Groovers komplet sa bas gitarom\nGroovers komplet u sebi sadrži sve što Vam je potrebno za ulazak u svet električne bass gitare. Namenjen je početnicima i zaljubljenicima u bas gitaru koji žele da poseduju kvalitetnu opremu za svirku, ali čija je cena prilagođena njihovom budžetu. Povoljna cena svakako ne znači loš kvalitet, naprotiv, radi se o proizvodima koji imaju vanserijski odnos cene i kvaliteta.\nIzdiktirajte operateru šifru proizvoda - šifra ovog proizvoda je: 21182\nSifra 21182, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 21182, 2, Pavle Milosevic, Obalska 18, 11000, Beograd, 063123123, pavmi@szk.com


NUNS: Najoštrije osuđujemo opasne poruke Srpskog pokreta Dveri – Politika – Radio Sanja\nNUNS: Najoštrije osuđujemo opasne poruke Srpskog pokreta Dveri – Politika\nin Mediji, Politika\nNezavisno udruženje novinara Srbije javlja da najoštrije osuđuje saopštenje Srpskog pokreta Dveri u kom se na neprimeren i opasan način kritikuje emisija „Junaci doba zlog“ na televiziji N1 posvećena episkopu bačkom Irineju Buloviću.\n„Dveri insinuiraju da “godinama prozapadni mediji u Srbiji imaju dugoročnu agendu da lažima i podmetačinama uruše autoritet najpoštovanije institucije u srpskom narodu, ali je očigledno da im to ne polazi za rukom, pa moraju da angažuju dodatne medijske resurse” i tvrde da se predstavljanjem lika i dela episkopa Bulovića zapravo vređaju tradicionalne i duhovne vrednosti našeg naroda“, navodi se u saopštenju NUNS-a.\nIz NUNS-A kažu da veoma zabrinjava lažna tvrdnja Dveri da bi „ovakav odnos prema najbrojnijoj verskoj zajednici u Srbiji, u modernim evropskim društvima, na koja se ovi mediji često pozivaju, bio najoštrije pravno sankcionisan“, a posebno njihovo podsećanje „kakve su bile reakcije u Francuskoj kada su vređana prava muslimanskih vernika“, jer se tako prizivaju ubistva novinara i neistomišljenika, po ugledu na teroristički napad na redakciju pariskog nedeljnika Šarli Ebdo.\n„Pitamo: da li je to način na koji će se pokret Dveri ubuduće obračunavati sa svojim neistomišljenicima, posebno novinarima, koji ne dele njihove vrednosti i verske poglede na život?“, kažu iz NUNS-a.\nNUNS poziva učesnike u javnom životu, posebno političare, da shvate značaj javne reči koje mogu imati dalekosežne posledice i prestanu sa opasnim etiketiranjem i targetiranjem profesionalnih novinara, a nadležne organe da reaguju i ne dozvole javne pozive na linč neistomišljenika.\n„I ovaj slučaj ćemo uvrstiti u našu bazu napada i pritisaka na novinare i o njemu obavestiti međunarodne organizacije i institucije“, zaključili su.


SEEbiz.eu / HR / Ministarstvo privrede: Novi tender za Galeniku za mesec i po\nGalenika Milun Trivunac\nMinistarstvo privrede: Novi tender za Galeniku za mesec i po\nDatum objave: 03.03.2017. - 14:07:37\nBEOGRAD - Novi tender za privatizaciju beogradske farmaceutske kompanije Galenika biće raspisan za mesec i po, najavio je danas državni sekretar u Ministarstvu privrede Srbije Milun Trivunac.\nOn je novinarima kazao da će verovatno biti izabran novi model privatizacije i podsetio da je na prethodnom tenderu na prodaju ponudjen udeo u Galenici od 25 odsto kapitala.\nPregovori su do početka februara ove godine vodjeni sa britansko-ruskim konzorcijumom Frontier-Pharma Petrovax. Konzorcijum je za 25 odsto vlasništva ponudio traženu minimalnu cenu od sedam miliona evra i bio je spreman da zadrži 700 od 1.400 radnika Galenike.\nMinistar privrede Goran Knežević izjavio je da država neće odustati od Galenike, imajući u vidu njen potencijal, koji kroz druge modele privatizacije može da se razvije, kako bi Galenika opet poslovala održivo i profitabilno.\nVlada Srbije je ranije donela zaključak kojim je preporučeno nadležnim organima državnih poverilaca da ne izdaju naloge za blokadu računa, odnosno da ne sprovode postupak naplate svojih potraživanja, kao i da povuku sredstva obezbedjenja koja dospevaju na naplatu prema Galenici i njenim zavisnim društvima, do postizanja konačnog dogovora sa komercijalnim poveriocima, a najkasnije do 31. marta 2017. godine.


Podeljene nagrade pobednicima literarnog konkursa ’’Sloboda kao izvor sreće’’ - Dnevnik Juga\nPočetna / DOGAĐAJI / Podeljene nagrade pobednicima literarnog konkursa ’’Sloboda kao izvor sreće’’\nU okviru obeležavanja Dana Evrope, od 9. do 17. maja, Leskovačka biblioteka, kao deo Euteke, podelila je nagrade pobednicima literarnog konkursa na temu’’Sloboda kao izvor sreće’’.\nLiterarni konkurs je deo zajedničkih aktivnosti biblioteke i Eu kutka, u kampanji ‘’Evropska unija za tebe’’, kojom se obeležavaju Dani Evrope. Učesnici na konkursu, bili su osnovci iz svih leskovačkih škola, a odziv je bio izuzetan:\n„Rešili smo da ovaj konkurs nosi simboličan nazin ‘’Sloboda kao izvor sreće’’, a vi ste se, kako smo i očekivali, masovno odazvali pozivu na druženje. Nagrade nisu velike, ali su vredne: članske karte sa jedngodišnjom članarinom, odnosno, za one koji ih već imaju, produženje članstva za još godinu dana, rekla je direktorka, Vesna Ilić.\nStručni žiri, u sastavu: Ana Stanković, profesor srpskog jezika I književnosti, Vesna Filipović, školski bibliotekar i Tatjana Stojković, profesor razredne nastave, je od 130 pristiglih radova, nagradio autore 12 najboljih, a zahvalnice su pripale i školama u kojima je odziv bio najveći.\nPrethodni SARADNJA RUKOMETNOG SAVEZA I GRADA: Uskoro rukometna reprezentacija Srbije gostuje u Leskovcu\nSledeći Gradonačelnik Leskovca sa svojim saradnicima u akciji pomoći Milanu Miloševiću- teško obolelom mladiću iz našeg grada


Ustavna obaveza Srbije da vodi računa o srpskom narodu i u Srpskoj – Zvornik Danas\nNaslovna/izbor urednika/Ustavna obaveza Srbije da vodi računa o srpskom narodu i u Srpskoj\nBEOGRAD – Član Predsjedništva Srpske napredne stranke /SNS/ Vladimir Đukanović istakao je da je Republika Srpska vrijedna čuvanja i pažnje i da je normalno da se Srbija interesuje za izbore u Srpskoj, te da ne vidi zašto srpski član Predsjedništva Mladen Ivanić ima problem s tim.\n„Svakako da Srbija ima nameru da prati izbore u Republici Srpskoj i BiH, a pre svega u Srpskoj, zato što je ustavna obaveza rukovodstva Srbije da vodi računa o narodu koji živi van njene teritorije“, rekao je Đukanović Srni.\nKomentarišući izjavu srpskog člana Predsjedništva Mladena Ivanića da predsjednik Republike Srpske Milorad Dodik „uvlači“ rukovodstvo Srbije u predizbornu kampanju, Đukanović je rekao da ne može ni Dodik, niti bilo ko da „uvuče“ rukovodstvo Srbije u bilo šta.\nPrema njegovim riječima, na narodu Srpske je da odluči za koga će glasati i ko će ga voditi.\n„S tim što apelujem na građane Republike Srpske da prilikom glasanja uvek dobro odmere i da ne nasedaju na razne stvari, koje je Srbija već prošla 5. oktobra, na slične takve nekakve proteste, izmišljene afere i tako dalje, kojima neko pokušava da smenjuje vlast“, rekao je Đukanović.\nOn je dodao da bi volio da opozicija u Republici Srpskoj najprije ponudi kvalitetan program – kako će Republika Srpska imati što bolje odnose sa Srbijom, kako će Srpska vratiti nazad svoje nadležnosti, kako će se izboriti za svoj identitet i očuvanje srpskog naroda…\nĐukanović je dodao da on do sada nije vidio da je opozicija u Srpskoj ponudila kvalitetniji program od aktuelne vlasti.\n„I samim tim, molim ljude da dobro procene šta ko nudi na izborima u Republici Srpskoj. To je jedino što može da dođe iz Srbije. Da ne dožive ljudi ono što smo mi doživljavali 5. oktobra, pa da bude zemlja potpuno devastirana i uništena“, dodao je Đukanović.\nNa nedavnu Ivanićevu izjavu da Srbija ne treba da se miješa u izbore u Republici Srpskoj, Vučić je juče rekao da se lično do sada nije miješao i da ne zna na koga je Ivanić mislio.\nmladen ivanić rs srbija vladimir đukanović\nVelike mjere obezbjeđenja\nIz Pavlović banke tvrde: Slobodan Pavlović nije uhapšen\nCrna Gora objavljuje imena osoba u samoizolaciji


Otvoren Sajam hortikulture – Veliki Park\nOvogodišnji Sajam hortikulture ima regionalni karatkter, okupio je više od sto izlagača iz Šumadije i regiona sa bogatim asortimanom i pratećim programom. Prvu manifestaciju nakon izlaska iz kovid sistema u kojem je Šumadija sajam bio u proteklih nešto manje od godinu dana, otvorio je gradonačelnik Kragujevca Nikola Dašić.\nKao i u svemu ostalom, Kragujevac i ovom manifestacijom pokazuje da jeste regionalni centar. Na sajmu izlažu i gosti iz drugih gradova i opština i takav karakter moramo da očuvamo. Za nama je vreme nimalo lako za čoveka kao pojedinca kao ni za bilo koju delatnost. Šumadija sajam je kao privremena bolnica bio u kovid sistemu više od devet meseci. Sajam hortikulture otvara i najavljuje druge sajmove i manifestacije, onda neka nam bude i dobar putokaz da izlazimo iz krize, što je veoma značajno i za grad i za privredu, rekao je gradonačelnik Dašić. Zadovoljan sam jer ovogodišnji sajam nudi i proizvode koji su potpuno novi na tržištu, pored izlagača cveća koji značajno učestvuju u našem društvenom bruto proizvodu, imamo dobar izvoz, to je biznis kojim zaista može dobro da se zaradi, dodao je on. Siguran sam da će Kragujevčani i posetioci uživati a, u skladu sa trenutnim okolnostima, nadamo se i drugim manifestacijama.\nPrvi organizovan sajam u ovoj godini trajaće četiri dana a posetioce očekuje bogat asortiman proizvoda. Sajam hortikulture donosi i neke inovacije, pa osim za ljubitelje cveća, bogat je i garden asortiman i prateći program, rekao je Aleksandar Lazović, direktor Šumadija sajma. Sajamske manifestacije će ove godine biti podređene humanitarnim akcijama. Tokom Sajma hortikulture trajaće akcija Cvet za Gavrila, kojom će posetioci imati mogućnost da kupovinom sa štanda za Gavrila pomognu u prikupljanju sredstava za rehabilitaciju i ostale troškove koje porodica Đurđević ima, iako znamo da su sredstva za lečenje već prikupljena i da je on sada na klinici, kazao je direktor Lazović i pozvao Kragujevčane da dođu na sajam, uživaju, iskoriste sajamske popuste i budu humani.\nSajam hortikulture osim izložbenog dela na platou Šumadija sajma organizovan je u hali i trajaće do nedelje 30. maja od 10 do 20 časova, osim poslednjeg dana kada će biti otvoren do 18 sati. Organizator sajma je za sve posetioce obezbedio besplatan ulaz i parking.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 27 маја, 2021


Rituali koji čuvaju porodicu\n► Rituali koji čuvaju porodicu\nZapočeo Đagi, April 17, 2012, 11:41:01\nApril 17, 2012, 11:41:01\nZa zdrave i snažne porodične odnose važne su zajedničke aktivnosti koje čuvaju međusobne veze, razvijaju osećaj pripadnosti i bliskosti između članova porodice.\nZa rituale u zajednicama je karakteristično da se odvijaju prema određenom redu, tačno utvrđenom scenariju, koji je unapred poznat svim uključenima.\nZbog svoje predvidljivosti i reda koje unose u grupu, rituali povećavaju osećanja sigurnosti i pripadnosti među članovima grupe. Zbog toga svaka grupa ili zajednica, pa i porodica, ima neke svoje formalne ili neformalne rituale.\nPorodični rituali obeležavaju sve važnije događaje u životu čoveka – od proslave rođenja, pa do tužnog sahranjivanja pokojnika.\nPorodice u kojima su rituali prisutni imaju čvršću strukturu i pokazuju jaču vezu među svojim članovima nego što je to slučaj sa porodicama u kojima ih nema, piše "Politika".\nNeke porodice imaju dogovoreno zajedničko vreme za razgovore o važnim porodičnim pitanjima, opuštanje ili kućne poslove.\nPorodična rekreacija je važna za jačanje timskog duha. Sportske aktivnosti, zajednički odlasci na utakmice, ili šetnja u parku, doprinose povećanju bliskosti i razvijaju osećaj poverenja.\nPraznici su važan deo porodičnih rituala. Ipak, deca i tinejdžeri često imaju otpor prema porodičnim ritualima, smatrajući da su dosadni, pa na razne načine pokušavaju da ih izbegnu.\nNažalost, savremeni roditelji često popuštaju detetu "spasavajući" ga od osećanja dosade, tako da ono ne prihvata porodične rituale. Ali, kada to dete jednom odraste i zasnuje porodicu, verovatno će i tada imati otpor prema porodičnim ritualima. Posledica će biti labava i možda nestabilna emocionalna veza između pripadnika te porodice.\nDecu bi trebalo uključiti u pripreme proslave i pričati im o značaju praznika koji se obeležava, jer im tako pomažete da prevaziđu sebičnost karakterističnu za individualizam, i da se dublje emocionalno povežu sa drugim članovima porodice.\nNe zaboravite da je za zdrave odnose među članovima porodice važno da vreme koje provedete zajedno bude ispunjeno kvalitetnim i zanimljivim sadržajima koji mogu postati omiljeni porodični rituali.\nStrana je kreirana za 0.161 sekunde sa 22 upita.


Danas žrijebanje za utvrđivanje redoslijeda na glasačkom listiću | Portal 072info\n03/09/2020 03/09/2020 u 10:10\nU skladu sa Izbornim zakonom BiH i Uputstvom o postupku žrijebanja političkih subjekata za utvrđivanje redoslijeda na glasačkom listiću Centralna izborna komisija BiH će danas sa početkom u 11 sati u sjedištu CIK-a u Sarajevu organizirati žrijebanje političkih subjekata za utvrđivanje redoslijeda na glasačkom listiću.\n– Centralna izborna komisija BiH obavještava političke subjekte, medije i sve aktere izbornog procesa u BiH da je žrijebanje javno. Žrijebanje će biti otvoreno za javnost na način da će se postupak žrijebanja emitirati uživo putem live streaminga na web stranici Centralne izborne komisije BiH. Centralna izborna komisija BiH je ovu izbornu radnju prilagodila epidemiološkoj situaciji u BiH prouzrokovanoj virusom COVID-19 – saopćeno je iz CIK-a.\nNakon provedenog žrijebanja Centralna izborna komisija BiH svojom odlukom određuje redoslijed političkih subjekata na glasačkom listiću koji će se primjenjivati na Lokalnim izborima u BiH zakazanim za 15. novembar.\nO postupku žrijebanja se vodi zapisnik, koji će zajedno sa navedenom odlukom biti dostupan javnosti na web stranici Centralne izborne komisije BiH.


август 19, 2019 – Veliki Park\nДан: 19. августа 2019.\nEkipa hitne pomoći napadnuta pri intervenciji pomoći trudnici\nZbog napada na ekipu Službe hitne pomoći, uhapšen je F. P. (1995) iz Кragujevca. Ekipa je intervenisala kako bi pomogla trudnici koja je pala niz stepenice u kući u kojoj i on živi. On se tereti da je izvršio krivična dela nasilničko ponašanje i uništenje i oštećenje tuđe stvari, s obzirom na to da je najpre […]\nPosted in: Hronika, Kragujevac, UDARNO-NASLOVNA SLAJDER, VestiLeave a commentMilan\t август 19, 2019\nSutra akcija suzbijanja komaraca\nUkoliko vremenski uslovi budu povoljni, sutra u prepodnevnim satima biće izvedena akcija suzbijanja larvi komaraca na više lokacija u gradu, a u večernjim satima vršiće se zaprašivanje odraslih jedinki. Akcija će se sprovesti u priobalju reka i potoka, Šumaričkog jezera i jezera Bubanj. Tretiranje larvi komaraca će biti izvedeno uređajima sa zemlje, visokoselektivnim biološkim preparatom, […]\nPosted in: Društvo, Kragujevac, UDARNO-NASLOVNA SLAJDER, VestiLeave a commentMilan\t август 19, 2019\nVaterpolo klub Radnički se pojačava iz Zvezde i Partizana\nPred novu sezonu i naporna takmičenja koja ih očekuju u Vaterpolo klubu Radnički naporno rade na jačanju tima. U klub su pristigla dva ozbiljna pojačanja, jedan bvši i jedan aktuelni juniorski reprezentativac i to ponikli u Beogradskim klubovima Partizanu i Crvenoj Zvezdi. U pitanju su 21 godinu star golman Crvene Zvezde Stefan Todorovski, koji će […]\nPosted in: Kragujevac, Sport, UDARNO-NASLOVNA SLAJDER, VestiLeave a commentMilan\t август 19, 2019\nRaspisan strip konkurs u okviru strip konferencije „Kragujevac godine devete“\nUdruženje ljubitelja devete umetnosti „Svet stripa“, u okviru Međunarodne strip konferencije „Kragujevac godine devete“ KragujevacComicCon 2019, raspisalo je konkurs „Kragujevački pobednik“ u osam kategorija: 1. konkurs za strip KRAGUJEVAČKI POBEDNIK – do 16 tabli, tema slobodna. 2. konkurs za strip KRAGUJEVAČKI POBEDNIK kategorija MUNJA za uzrast do 15 godina – tema slobodna. 3. za najbolju […]\nPosted in: Kragujevac, Kultura, UDARNO-NASLOVNA SLAJDER, VestiLeave a commentMilan\t август 19, 2019\nVečeras nastupaju hor iz Ankare i Crne Gore\nfoto: Srpsko pjevačko društvo „Jedinstvo 1839“ Kotor Druge večeri 13 Međunarodnog festivala kamernih horova i vokalnih ansambala Kragujevčani mogu da prate nastupe hora iz Kotora i Ankare. Naime, Srpsko pjevačko društvo „Jedinstvo 1839“, mešoviti kamerni hor iz Kotora (Crna Gora) izvešće program „Strasna sedmica i Vaskrs u Kotoru“ od 20 sati u Sabornoj crkvi. Ankarski […]\nPosted in: Kragujevac, Kultura, UDARNO-NASLOVNA SLAJDER, VestiLeave a commentOlivera Ilic\t август 19, 2019\nRemi fudbalera „Radničkog“\nFudbaleri kragujevačkog „Radničkog 1923“ uspeli su da obezbede bod u četvrtom kolu Prve lige Srbije. Odigrali su nerešeno sa ekipom OFK „Bačka“ i to zahvaljujući kapitenu Lazaru Petroviću koji je u trećem minutu sudijske nadoknade postigao gol. Prema svemu vidjenom ovaj bod je više nego zaslužen U narednom kolu „Radnički“ se, koji je trenutno na […]\nPosted in: Kragujevac, Sport, UDARNO-NASLOVNA SLAJDER, VestiLeave a commentOlivera Ilic\t август 19, 2019\n„Psiho“ u Kinoteci utorkom Doma omladine\nU okviru ciklisa filmova Alfreda Hičkoka u Kinoteci utorkom kragujevačkog Doma omladine sutra, utorak 20 avgust, možete pogledati legendarni film „Psiho“. „Psiho“ je snimljen prema istoimenoj knjizi Roberta Bloha, američkog pulp fiction autora, koju je Hičkokov asistent preporučio reditelju. Hičkok je hteo da se oproba u žanru horora, popularnog među omladinom tog vremena. Studio Paramaunt sa kojim […]\nKragujevačka policija uhapsila je 19-godišnjeg Đ. J. iz Kragujevca, zbog osnovane sumnje da je izvršio krivično delo neovlašćena proizvodnja i stavljanje u promet opojnih droga. Policija je kod osumnjičenog pronašla paketić marihuane i tri cigarete „džoint“, a pretresom porodične kuće u kojoj živi, pronađeno još 39 paketića ove vrste droge, pripremljenih za prodaju. Đ. J. […]\nPosted in: Hronika, Kragujevac, VestiLeave a commentOlivera Ilic\t август 19, 2019\nPosted in: Kragujevac, VestiLeave a commentOlivera Ilic\t август 19, 2019\nBez vode ulice u Bresnici, Stanovu i Šumaricama\nBez vode će do 11 časova biti ulica Sinđelićeva broj 44 i Milana Obradovića 73, a od 11 do 14 sati, zbog kvara na uličnoj liniji, ugao ulica Ruđera Boškovića i Mokranjčeve, saopšteno je iz kragujevačkog „Vodovoda“. Od 14 do 17 sati bez vode će biti i ulice Ive Andrića broj 8 i Kralja Milutina […]


V. B. 25. novembra 2019. 06:08\nStručnjaci kažu da kada budu stroži uslovi po pitanju merenja izduvnih gasova da većina motora Evro 3 neće proći, ali i ni pojedini motori višeg standarda, u zavisnosti od njihovog stanja. Pravilnik o podeli motornih i priključnih vozila i njihovoj tehničkoj ispravnosti predviđa od 5. jula 2021. godinu strožu kontrolu emsije štetnih gasova.\nSvaki četvrti polovanjak koji se uveze u Srbiju ima motor Evro 3 standarda, kaže direktor Centra za motorna vozila u AMSS-u Milan Božić, ali dodaje da iz godine u godinu njihov udeo pada u uvozu pada „jer se pre par godina uvozilo i više od 50 odsto takvih vozila“.\n– Očekujemo da će njihov udeo u uvozu vrlo brzo dodatno da padne, bez obzira na ovu zabranu koja se najavljuje – kaže on i upozorava da će veći problem imati vozila tog i nižeg ekološkog standarda koja su u Srbiji već registrovana.\n– Većina tih vozila neće moći da prođe tehnički pregled, a naročito vozila sa kojih su skinuti katalizatori ili DPF filter sa dizela – kaže on.\n– Ali, to je skupo i najčešće će biti skuplje od samog vozila – tako da se to većini građana najverovatnije neće isplatiti – kaže Božić i dodaje da će za takva vozila „kraj priče“ biti na otpadu i u reciklaži.\n– Šta će biti sa kamionima i autobusima, to je posebna priča, i još uvek se ne zna da li će se malo reterirati (odstupiti) od Pravilnika – mislim da neće, a to znači da će prevoznici biti u velikom problemu – smatra Božić.\n– Mislimo da je to jako važno za zdravlje naše nacije i siguran sam kada dođe trenutak, kada se svi administrativni poslovi obave, da tek od sledeće godine možemo razmišljati kada bi smo mogli to zaista i da uradimo – rekao je Trivan.\nOn je dodao da „kakve god mere da budu donošene niko neće zabraniti našim građanima koji već poseduju automobile sa Evro 3 motorima da ih voze“. Trivan je naglasio i da se u Srbiji „preko 6.000 života godišnje izgubi zbog lošeg kvaliteta vazduha“.\n– Razmišljamo da sprečimo uvoz Evro 3 iz Evrope jer oni to izbacuju, a izbacuju ih, jer ne žele da udišu vazduh koji je potpuno toksičan, a mi se pretvaramo u groblje tih najgorih automobila pošto emituju najgore mogući vazduh za naše zdravlje – kaže on.\nKako ističe to nije priča o socijalnoj politici, nego o pitanju zdravlja ljudi.\n– Nema nikakve velike finansijske razlike da li ćete kupiti Evro 3 ili Evro 4 automobil, a značajna je razlika u tome koji se gasovi emituju – naglasio je on.\n– Za zbrinjavanje tog otpada u inostranstvu upravo u tim zemljama iz kojih uvozimo automobile plaćamo više od 20 miliona evra godišnje – kaže ministar.\n– Mogu da ograniče vožnju automobila niže kategorije sa lošijim motorima određenim danima, mogu da podele vozila, pa da naizmenično budu na ulicama – smatra ministar i predlaže angažovanje saobraćajnih inžinjera da saobraćaj bude protočniji „jer se tako manje goriva troši i zagađuje“.\nGovoreći o primeni odredbi pravilnika o tehničkom pregledu koji će od polovine 2021. godine biti eliminatoran za vozila na osnovu emisije izduvnih gasova, Trivan je ocenio da „imamo dovoljno vremena da se svi pripremimo“ i dodao da je teoretski moguće da auto star 20 godina ima prihvatljivu emisiju gasova. Pojačane subvencije za vozila na električni pogon i hibridna vozila Ministarstvo zaštite životne sredine će tražiti u budžetu za 2020. godinu, rekao je Trivan i ocenio da već ima pomaka, jer je GSP u funkciju stavio električne autobuse, a parking servis ima mere dodatne afirmacije ovakvih vozila.\n– Takva vozila imaju besplatno parkiranje, punjenje baterija, ne plaćaju putarinu, mogu da koriste žutu traku, mogu u centar grada gde druga ne mogu – spominje on neke od mere koje bi se mogle primeniti u Srbiji.\nU Srbiji je registrovano oko 1,9 miliona automobila. U Upravi carine rečeno je da je tokom prethodne tri godine došlo do izvesnog rasta uvoza upotrebljavanih vozila u Srbiju: U periodu od 1. januara do 31. oktobra u 2017. uvezeno je 109.011 vozila, a u 2018. godini 121.806 vozila i ove godine u tom periodu 133.835 vozila.\nPodatak o Evro 3 standardu se ne unosi u carinsku deklaraciju, jer je to uslov da bi automobil uopšte mogao biti uvezen, pa je nemoguće dati statistiku o tome koliko ih je sa motorima tog standarda do sada uvezeno, kažu u Upravi carine. Pravo uvoza robe u našu zemlju regulisano je odredbama Zakona o spoljnotrgovinskom poslovanju i pratećim propisima donetim na osnovu njega, dok je sprovođenje odgovarajućeg carinskog postupka nad robom propisano odredbama Carinskog zakona i podzakonskih akata.\nBliži uslovi za uvoz motornih vozila M i N kategorije propisani su odredbama Uredbe o uvozu motornih vozila, a prema klasifikaciji Evropske komisije Ujedinjenih nacija za Evropu (UN/ECE), koja je sastavni deo Uredbe. Navedene kategorije motornih vozila u skladu sa Uredbom mogu se uvoziti u našu zemlju ukoliko ispunjavaju uslove propisane normom Evro 3, a koji su navedeni u članu 4. Uredbe.\nKontrolu ispunjenosti uslova propisanih normom Evro 3 vrši nadležni carinski organ prilikom sprovodenja odgovarajuceg carinskog postupka i to na nacin propisan Uredbom. U situacijama kada carina nije u mogucnosti da na navedeni nacin utvrdi ispunjenost uslova propisane norme Evro 3, kontrolu ispunjenosti tih uslova vrši Agencija za bezbednost saobracaja. S obzirom na to da prosecna starost vozila nije relevantna pri uvozu automobila, preciznim podatkom ne raspolažemo, ali se sa velikom sigurnošcu može reći da je reč o automobilima starim oko 10 godina, kažu u Upravi carine, prenose mediji.


U razgovoru o aktuelnoj političkoj situaciji u Srbiji nakon parlamentarnih izbora narodni poslanik Obradović je istakao uverenje da će Srbija dobiti novu Vladu do isteka rokova utvrđenih Ustavom Republike Srbije. On je naveo da proces formiranja koalicinih vlada, posebno u zemljama u tranziciji, nikad nije brz proces, već proces za koji je potrebno neko vreme i izrazio uverenje da će nova Vlada Srbije biti formirana.\nSagovornici su se složili da je poštovanje izborne volje građana veoma važno u procesu formiranja Vlade i zaključili da su osnovna očekivanja građana u Srbiji i dalje pitanje životnog standarda, nezaposlenosti i ravnomernog regionalnog razvoja, koja su takođe i osnovna očekivanja građana drugih zemalja u tranziciji.\nPoslanik Obradović upoznao je nemačke kolege sa započetim i ostvarenim reformama u Srbiji u prethodnom periodu istakavši da će u narednim godinama prioritet biti ravnomeran regionalni razvoj i direktne investicije u različite regione Srbije za šta je Vlada Republike Srbije donela Nacionalnu strategiju, a u pripremi je i Predlog zakona o ravnomernom regionalnom razvoju, koji će uspostaviti mehanizme smanjenja pomenutih razlika. U tom smislu država je započela reforme u obasti infrastrukture, sistema obrazovanja, javnog sektora i državne administracije, bankarskom sisitemu, a zakoni doneti u prethodnom periodu treba da daju rezultate u periodu koji je pred nama. Što se tiče budućeg statusa Kosova i Metohije, poslanik Obradović ponovio je stav da je Kosovo i Metohija sastavni deo Srbije i da će uz poštovanje međunarodnog prava i standarda ono ostati deo Srbije.


AtlasMedia Grupa je medijski startup najpoznatiji po svetskom atlasu hrane (www.tasteatlas.com), koji je izazvao interesovanje stotina svetskih medija i uključen je u nastavni plan irskih srednjih škola, a koristi se i u nastavi SAD i Velike Britanije. Kroz naredne godine plan je pokretanje centralne stranice/aplikacije za plan-based lifestyle, te svetske atlase brendova i putovanja.\nAko želiš da budeš deo jedne od najkreativnijih i najpropulzivnijih priča pokrenutih sa ovog područja za ceo svet, javite nam.\nIdealna osoba treba da zna:\nUX/UI (prednost Digital Product Design)\nUX research, metric-based design\nInformation architecture i User Flow\nWireframing i prototyping\nMobile first, responsive, modular\nHIG, Google Material Design\nUI i UX trendove\nProcese implementacije dizajna (da razume FE devove)\nRad sa nama znači:\nRadite na velikim digitalnim proizvodima i u timu za razvoj proizvoda koji zna šta radi\nOdlična zarada. U našem je interesu da najbolji ljudi nisu nigde srećniji nego ovde. Spremni smo da platimo više od korektnog fiksnog dela, ali ako ste u mogućnosti da doprinesete kompaniji i projektima i povećate naš kvalitet, u našem je interesu da vas finansijski motivišemo što je više moguće.\nZaista fleksibilno radno vreme. Uglavnom nas ne zanima koliko radite, sve dok postižete odlične rezultate\nMožda se ponavljamo, ali ako smo zadovoljni vama, u našem je interesu da dugoročno budete zadovoljni nama. U zavisnosti od vaših afiniteta, u tom slučaju ćemo vam pružiti sve, od bazena i sauna do konferencija u inostranstvu. Ako vidimo da ne možemo bez vas, razgovaraćemo o službenom automobilu i onome što već volite\nU praksi možda neće biti sve tako seksi kao što je obećano u oglasu, nikada nije, ali će i dalje biti vrlo vrlo dobro\nPrijavu možete poslati elektronskim putem i ona treba da sadrži:\nUz prijavu mora biti priložen portfolio (jedan ili više, PDF dokumenti ili veze do Behance-a) sa radovima u oblasti dizajna digitalnih proizvoda. Idealno sa prezentacijom procesa, istraživanja, razmišljanja i vezu do krajnjeg proizvoda


U organizaciji stručne službe za razvoj i međunarodne projekte ZDK održan sastanak partnera projekte ADRIONET - Top Vijesti\nU organizaciji stručne službe za razvoj i međunarodne projekte ZDK održan sastanak partnera projekte ADRIONET\nProjekt ADRIONET (Jadransko-jonska mreža autentičnih sela) za cilj ima formiranje transnacionalne mreže autentičnih sela u Jadransko-jonskom području. Ovo područje posjeduje značajan broj malih, autentičnih sredina, najčešće smještenih na izuzetno lijepim lokacijama, kotlinama, planinsko-brdskim, ruralno-perifernim ili rubnim područjima, a koje su često zapostavljene i izložene riziku od depopulacije i napuštanja.\nADRIONET treba da pomogne u prevladavanju marginalizacije i nedovoljne valorizacije takvih sredina, da olakša očuvanje i afirmaciju njihove prirode i kulture kroz drugačiji pristup i uz korištenje inovativnih instrumenata te da omogući malim, raštrkanim selima da se uvežu i tako povećaju svoju transnacionalnu vidljivost.\nU tim nastojanjima bit će iskorišten model koji primjenjuje Asocijacija autentičnih sela Italije, jedan od ADRIONET partnera, odnosno primjer mreže njihovih malih i srednjih općina koje su stalno posvećene unapređenju i zaštiti okoliša, kvalitetu života stanovnika i promociji njihove prirode i kulture. Projekt je finansiran iz Interreg ADRION Jadransko-jonskog programa i u isti je uključeno 8 partnera s područja Italije, Slovenije, Grčke, Hrvatske, Bosne i Hercegovine, Albanije i Srbije. Partner za realizaciju projektnih aktivnosti na području BiH je Stručna služba za razvoj i međunarodne projekte Zeničko-dobojskog kantona.\nU sklopu realizacije redovnih projektnih aktivnosti, Stručna služba za razvoj i međunarodne projekte Zeničko-dobojskog kantona je bila domaćin sastanka partnera i sastanka nadzornog odbora projekta ADRIONET, koji su organizovani u Bosni i Hercegovini 7. i 8. juna 2022. godine.\nSastanku su prisustvovali predstavnici projektnih partnera, a isti je organizovan sa ciljem prezentacije, pregleda i nadzora napretka u provođenju projektnih aktivnosti, planiranja budućih koraka i razmatranja problema sa kojima se partneri eventualno suočavaju. Dogovoreni su daljnji koraci u realizaciji budućih projektnih aktivnosti, kao i obaveze i zadaci koje svaki projektni partner treba da realizuje do kraja projekta. Projekt se nakon 36 mjeseci implementacije završava u januaru 2023. godine.\nTagsADRIONET aktivnosti autenticna sela organizacija projekti strucna sluzba za razvoj i međunarodne projekte zdk zdk


CP: Sraman poziv Mustafe Cerića Crnogorcima na izvinjenje\nBeta 13. avgusta 2015. 09:35\nNovoosnovani Crnogorski pokret (CP) oštro je kritikovao bivšeg reisa ul ulemu u Bosni i Hercegovini Mustafu Cerića zbog njegove izjave da Crnogorci treba da se izvine Bošnjacima zbog stradanja u ratovima na prostoru bivše Jugoslavije.\nTaj pokret kritikovao je Cerića i zbog izjave da su Bošnjaci i Albanci zaslužni što jer Crna Gora 2006. obnovila državnu suverenost.\nMustafa Cerić, prema saopštenju CP, traži izvinjenje upravo od ljudi koji su mnogo puta protestovali protiv rata u BiH i koji se zalažu da u Crnoj Gori sve vere i nacije žive u uslovima ravnopravnosti.\n„Poziv Cerića Crnogorcima da se izvine je sraman“, piše u saopštenju CP uz ocenu da bivši reis, a sada pedsednik Svetskog bošnjačkog saveza, pokušava Crnoj Gori da nametne ideju panbošnjaštva i da tako doprinese unutrašnjim podelama u toj državi.\nCerić, kako je ocenio CP, zapravo radi isto ono što i velikosrpski nacionalisti koji uporno svojataju Crnu Goru, a njegova retorika slična je onoj koju neguje beogradski list Večernje novosti, naveo je CP.\nBošnjaci i Albanci u Crnoj Gori glasali su za suverenu Crnu Goru radi sebe i u skladu sa svojim interesima, a ne radi Crnogoraca, navodi CP, uz ocenu da se Crna Gora ne može ucenjivati zbog te činjenice, kao što to radi Mustafa Cerić.\n„Cerić je, izgleda, Crnu Goru pobrkao sa bivšom zajedničkom državom Srbijom, kada je Crnogorce optužio da su ubijali, klali, silovali, hapsili i deportovali“ Bošnjake, navodi se u saopštenju CP.\nCrnogorski pokret osnovala je 3. avgusta 2015. grupa intelektualaca kao nestranačko udruženje, u cilju afirmacije „crnogorske vrednosti i podsticanja javnost da se založi za poštovanje državnog autoriteta i očuvanje građanskog mira u Crnoj Gori“.\nOsnivači su najavili da će formirati lobi koji će raditi za dobrobit nacije i boriti se protiv grupa koje direktno napadaju Crnu Goru u svetu, posebno u Sjedinjenim Američkim Državama.